qundao/data-zh-poetry huggingface dataset:
满庭芳
作者：陈瓘
朝代：宋

槁木形骸，浮云身世，一年两到京华。又还乘兴，闲看洛阳花。闻道鞓红最好，春归后、终委泥沙。忘言处，花开花谢，不似我生涯。年华。留不住，饥餐困寝，触处为家。这一轮明月，本自无瑕。随分冬裘夏葛，都不会、赤水黄芽。谁知我，春风一拐，谈笑有丹砂。
满庭芳·其二
作者：陈瓘
朝代：宋
体裁：词

淮叶缤纷，江烟浓淡，别尊同倒寒晖。未逢春信，霜露惹征衣。往事元无是处，何须待、回首知非。春鹃语，从来劝我，常道不如归。家山，何处近，江楼帘栋，夕卷朝飞。问西江笋蕨，何似鲈肥。且置华胥旧梦，忘言处、千古同时。君知我，平生心事，相契古来稀。
满庭芳·扰扰匆匆
作者：陈瓘
朝代：宋
体裁：词

扰扰匆匆，红尘满袖，自然心在溪山。寻思百计，真个不如闲。浮世纷华梦影，嚣尘路、来往循环。江湖手，长安障日，何似把鱼竿。盘旋。那忍去，他邦纵好，终异乡关。向七峰回首，清泪班班。西望烟波万里，扁舟去、何日东还。分携处，相期痛饮，莫放酒杯悭。
满庭芳·槁木形骸
作者：陈瓘
朝代：宋
体裁：词

槁木形骸，浮云身世，一年两到京华。
又还乘兴，闲看洛阳花。
闻道鞓红最好，春归后、终委泥沙。
忘言处，花开花谢，不似我生涯。
年华。
留不住，饥飡困寝，触处为家。
这一轮明月，本自无瑕。
随分冬裘夏葛，都不会、赤水黄芽。
谁知我，春风一拐，谈笑有丹砂。
瑞泉庵
作者：陈瓘
朝代：宋

飞栋逼天象，疏棂逗岩烟。烹茶引高士，汲此石罅泉。泉深不盈尺，润物无颇偏。百川有盈涸，是坎常泓然。
瑞泉庵
作者：陈瓘
朝代：宋

飞栋逼天象，疏櫺逗岩烟。
烹茶引高士，汲此石罅泉。
泉深不盈尺，润物无颇偏。
百川有盈涸，是坎常泓然。
目昏诗
作者：陈瓘
朝代：宋

壮岁漂沦懒读书，老忘休歇欲何如。夜窗不复留灯火，眼食齁齁一任渠。
目昏诗
作者：陈瓘
朝代：宋

壮岁漂沦懒读书，老忘休歇欲何如。
夜窗不復留灯火，眼食齁齁一任渠。
秀聚亭
作者：陈瓘
朝代：宋

晓色春风裏，维舟一小亭。
看山浑不倦，待得雪峰青。
秀聚亭
作者：陈瓘
朝代：宋

晓色春风里，维舟一小亭。看山浑不倦，待得雪峰青。
秦君亭
作者：陈瓘
朝代：宋

世梗贤路塞，达人识穷通。
檀枪天宝末，士路如飘蓬。
聘君当此时，卷迹云霞中。
能令千载后，叹息诗人穷。
秦君亭
作者：陈瓘
朝代：宋

世梗贤路塞，达人识穷通。欃枪天宝末，士路如飘蓬。聘君当此时，卷迹云霞中。能令千载后，叹息诗人穷。
秦君亭
作者：陈瓘
朝代：宋

世梗贤路塞，达人识穷通。
欃枪天宝末，士路如飘蓬。
聘君当此时，卷迹云霞中。
能令千载后，嘆息诗人穷。
答瑞岩湛老
作者：陈瓘
朝代：宋

示我超然句，能令滞念开。盍移瑞岩刹，为我入城来。
答瑞岩湛老
作者：陈瓘
朝代：宋

示我超然句，能令滞念开。
盍移瑞岩剎，为我入城来。
自合浦还清湘寄虚中弟
作者：陈瓘
朝代：宋

三年已绝生还望，一日天恩到海涯。路过清湘犹间阔，当时何不住长沙。行彻天涯万里山，月明方照海珠还。瘴乡来往浑閒事，聊为清湘一破颜。曾近沧溟看飓风，波涛有尽海无穷。四年陈迹今何在，坐对湘云豁晚空。瘴海只将梅作雪，湘山今见麦为春。晴空有月当如旧，岭北山南总照人。
自合浦还清湘寄虚中弟·其一
作者：陈瓘
朝代：宋
体裁：七言绝句

三年已绝生还望，一日天恩到海涯。路过清湘犹间阔，当时何不住长沙。
自合浦还清湘寄虚中弟·其三
作者：陈瓘
朝代：宋
体裁：七言绝句

曾近沧溟看飓风，波涛有尽海无穷。四年陈迹今何在，坐对湘云豁晚空。
自合浦还清湘寄虚中弟·其二
作者：陈瓘
朝代：宋
体裁：七言绝句

行彻天涯万里山，月明方照海珠还。瘴乡来往浑閒事，聊为清湘一破颜。
自合浦还清湘寄虚中弟·其四
作者：陈瓘
朝代：宋
体裁：七言绝句

瘴海只将梅作雪，湘山今见麦为春。晴空有月当如旧，岭北山南总照人。
花光仁禅师以墨戏见寄以小诗致谢
作者：陈瓘
朝代：宋

禅心已出包区宇，墨海翻腾作雪梅。
三昧笔端俱戏事，定余幽室暗香来。
花光仁禅师以墨戏见寄以小诗致谢
作者：陈瓘
朝代：宋

禅心已出包区宇，墨海翻腾作雪梅。三昧笔端俱戏事，定馀幽室暗香来。
苏文饶往昌国意颇惮之送以诗因勉之
作者：陈瓘
朝代：宋
体裁：五言律诗

已闻舟楫具，那得苦留君。雨过霜风急，帆飞雪浪分。长途方策足，暇日正论文。功业他年事，风波岂足云。
荔枝台
作者：陈瓘
朝代：宋

满眼春花百鸟肥，绛苞丹艳大累累。台前采掇谁堪赠，谱外声名世不知。颗小不堪妃子笑，味酸犹发少陵诗。高坟拱木今何在，此品轩昂独恨迟。
荔枝台
作者：陈瓘
朝代：宋

满眼春花百鸟肥，绛苞丹艷大纍纍。
台前采掇谁堪赠，谱外声名世不知。
颗小不堪妃子笑，味酸犹发少陵诗。
高坟拱木今何在，此品轩昂独恨迟。
蓦山溪·扁舟东去
作者：陈瓘
朝代：宋
体裁：词

扁舟东去，极目沧波渺。千古送残红，到如今、东流未了。午潮方去，江月照还生，千帆起，玉绳低，枕上莺声晓。锦囊佳句，韵压池塘草。声遏去年云，恼离怀、馀音缭绕。倚楼看镜，此意与谁论，一重水，一重山，目断令人老。
藏春峡四首
作者：陈瓘
朝代：宋

主人心地冷如灰，只把园花取次栽。峡外漫多閒雨露，直须并此入山来。花落花开蝶自忙，琴閒书札日偏长。我来不为看桃李，只爱幽兰静更香。朝廷鹓鹭日振振，不道天涯亦有人。弟劝兄酬无可恨，欢然别是一家春。孺子无心作聘君，使君悬榻意何勤。世人不道芳荪好，可是清香不远闻。
藏春峡四首
作者：陈瓘
朝代：宋

朝迁鵷鹭日振振，不道天涯亦有人。
弟劝兄酬无可恨，欢然别是一家春。
藏春峡四首·其一
作者：陈瓘
朝代：宋

主人心地冷如灰，只把园花取次栽。
峡外漫多閒雨露，直须併此入山来。
藏春峡四首·其一
作者：陈瓘
朝代：宋

主人心地冷如灰，只把园花取次栽。峡外漫多閒雨露，直须并此入山来。
藏春峡四首·其三
作者：陈瓘
朝代：宋
体裁：七言绝句

朝廷鹓鹭日振振，不道天涯亦有人。弟劝兄酬无可恨，欢然别是一家春。
藏春峡四首·其二
作者：陈瓘
朝代：宋
体裁：七言绝句

花落花开蝶自忙，琴閒书札日偏长。我来不为看桃李，只爱幽兰静更香。
藏春峡四首·其四
作者：陈瓘
朝代：宋
体裁：七言绝句

孺子无心作聘君，使君悬榻意何勤。世人不道芳荪好，可是清香不远闻。
蝶恋花·有个胡儿模样别
作者：陈瓘
朝代：宋
体裁：词

有个胡儿模样别。满颔髭须，生得浑如漆。见说近来头也白。髭须那得长长黑。□□□□□□□。籋子镊来，须有千堆雪。莫向细君容易说。恐他嫌你将伊摘。
超果亮师假还山·其一
作者：陈瓘
朝代：宋

□□□□□，流辈推博雅。
春风振客衣，逸棹东南下。
赋诗台阁彦，落落珠玑泻。
持觞拜亲膝，喜色动乡社。
都城十二衢，尘土翳车马。
一梦逐君行，兹怀已潇洒。
超果亮师假还山·其二
作者：陈瓘
朝代：宋
体裁：五言律诗

路左浆先馈，门前屦几重。勇归尘事掷，恬处道心浓。弄水知幽谷，观云想妙峰。深夜孤鹤唳，清露滴高松。
送周初平
作者：陈瓘
朝代：宋

虀盐虽不饱，心与古人期。
口体非吾养，纷华任尔为。
经明逢地芥，颖脱看囊锥。
两骥皆宛种，天衢好并驰。
送周初平
作者：陈瓘
朝代：宋

齑盐虽不饱，心与古人期。口体非吾养，纷华任尔为。经明逢地芥，颖脱看囊锥。两骥皆宛种，天衢好并驰。
送致政郏丈赴张杭州西湖之约
作者：陈瓘
朝代：宋

丈人八十身尤健，心似闲云恣舒卷。
故人邀作武林游，拏舟不道江湖远。
澄波万顷冲融间，尘埃洗尽光阴闲。
登临不倦谢太傅，好与共寻窗外山。
梵剎琳宫绕飞阁，霭色岚光日参错。
遥岑併入眼中来，却爱清秋有摇落。
酒价在逐秋风高，一倒百壶诗正豪。
潮落潮生几人老，我独世累如鸿毛。
兴来即是烟波客，兴尽欲归归便得。
疏巾藜杖日相随，不许征途有南北。
天南天北屡经过，不独丈人清兴多。
欲棹小舟同一醉，手边朱墨奈忙何。
送致政郏丈赴张杭州西湖之约
作者：陈瓘
朝代：宋

丈人八十身尤健，心似闲云恣舒卷。
故人邀作武林游，拿舟不道江湖远。
澄波万顷冲融间，尘埃洗尽光阴闲。
登临不倦谢太传，好与共寻窗外山。
梵刹琳宫绕飞阁，霭色岚光日参错。
遥岑并入眼中来，却爱清秋有摇落。
酒价在逐秋风高，一倒百壶诗正豪。
潮落潮生几人老，我独世累如鸿毛。
兴来即是烟波客，兴尽欲归归便得。
疏巾藜仗日相随，不许征途有南北。
天南天北屡经过，不独丈人清兴多。
欲棹小舟同一醉，手边朱墨奈忙何。
送致政郏丈赴张杭州西湖之约
作者：陈瓘
朝代：宋

丈人八十身尤健，心似闲云恣舒卷。故人邀作武林游，拿舟不道江湖远。澄波万顷冲融间，尘埃洗尽光阴闲。登临不倦谢太傅，好与共寻窗外山。梵刹琳宫绕飞阁，霭色岚光日参错。遥岑并入眼中来，却爱清秋有摇落。酒价在逐秋风高，一倒百壶诗正豪。潮落潮生几人老，我独世累如鸿毛。兴来即是烟波客，兴尽欲归归便得。疏巾藜杖日相随，不许征途有南北。天南天北屡经过，不独丈人清兴多。欲棹小舟同一醉，手边朱墨奈忙何。
醉蓬莱
作者：陈瓘
朝代：宋
体裁：词

问东州何处，境胜人幽，两俱难得。狼山相望，有高堂千尺。妙曲轰空，綵云翻袖，乐奏壶天长日。笑我飘然，蓬窗竹户，只延山色。拟棹觥船，径冲花浪，直造雕筵，共醺仙液。仍乞蟠桃，向庐山亲植。未举江帆，早逢淮雁，问故人踪迹。远老池边，陶翁琴里，此情何极。
醉蓬莱·问东州何处
作者：陈瓘
朝代：宋
体裁：词

问东州何处，境胜人幽，两俱难得。狼山相望，有高堂千尺。妙曲轰空，彩云翻袖，乐奏壶天长日。笑我飘然，蓬窗竹户，只延山色。拟棹觥船，径冲花浪，直造雕筵，共醺仙液。仍乞蟠桃，向庐山亲植。未举江帆，早逢淮雁，问故人踪迹。远老池边，陶翁琴里，此情何极。
青玉案
作者：陈瓘
朝代：宋

碧空黯淡同云绕。渐枕上、风声峭。明透纱窗天欲晓。珠帘才卷，美人惊报，一夜青山老。使君留客金尊倒。正千里琼瑶未经扫。欺压梅花春信早。十分农事，满城和气，管取明年好。
青玉案
作者：陈瓘
朝代：宋
体裁：词

碧空黯淡同云绕。渐枕上、风声峭。明透纱窗天欲晓。珠帘才捲，美人惊报，一夜青山老。使君留客金尊倒。正千里琼瑶未经扫。欺压梅花春信早。十分农事，满城和气，管取明年好。
青玉案·碧空暗淡同云绕
作者：陈瓘
朝代：宋
体裁：词

碧空暗淡同云绕。渐枕上、风声峭。明透纱窗天欲晓。珠帘才卷，美人惊报，一夜青山老。使君留客金尊倒。正千里琼瑶未经扫。欺压梅花春信早。十分农事，满城和气，管取明年好。
颂
作者：陈瓘
朝代：宋
体裁：偈颂

静坐一川微雨，未辨雷音起处。夜深风作轻寒，清晓月明归去。
题假面铺
作者：陈瓘
朝代：宋
体裁：七言绝句

今年不及去年秋，十顷曾无半亩收。好雨早随人意足，即今何地不油油。
白龟泉
作者：陈田夫
朝代：宋
体裁：七言绝句

天下白龟三处显，怡山少室寿仙亭。我今卜筑南山顶，得尔为邻祝圣龄。
题白云堂
作者：陈田夫
朝代：宋

我爱潇湘境，朱陵后洞天。
白云堂裏客，青草渡头眠。
小艇牵红鲤，幽池种白莲。
颐真堪此地，风月两依然。
题白云堂
作者：陈田夫
朝代：宋

我爱潇湘境，朱陵后洞天。白云堂里客，青草渡头眠。小艇牵红鲤，幽池种白莲。颐真堪此地，风月两依然。
题钓台
作者：陈畴
朝代：宋

绿竹丛边系客船，钓台千古薄云天。区区寇邓功如许，何以高风独凛然。故人已了中兴事，赢得溪头一钓竿。唤起先生同一笑，青山自在白云闲。
题钓台·其一
作者：陈畴
朝代：宋

绿竹丛边系客船，钓台千古薄云天。区区寇邓功如许，何以高风独凛然。
题钓台·其一
作者：陈畴
朝代：宋

绿竹丛边繫客船，钓台千古薄云天。
区区寇邓功如许，何以高风独凛然。
题钓台·其二
作者：陈畴
朝代：宋
体裁：七言绝句

故人已了中兴事，赢得溪头一钓竿。唤起先生同一笑，青山自在白云闲。
妙智寺
作者：陈白
朝代：宋

台岭名将方丈齐，当年曾说二仙迷。无人再得洞中信，空有桃花落剡溪。八重峰顶望群山，百谷东流去不还。惟有右军遗迹在，月波时落墨池间。
妙智寺·其一
作者：陈白
朝代：宋

台岭名将方丈齐，当年曾说二仙迷。无人再得洞中信，空有桃花落剡溪。
妙智寺·其一
作者：陈白
朝代：宋

台岭名将方丈齐，当年曾说二僊迷。
无人再得洞中信，空有桃花落剡溪。
妙智寺·其三
作者：陈白
朝代：宋

八重峰顶望羣山，百谷东流去不还。
惟有右军遗迹在，月波时落墨池间。
妙智寺·其三
作者：陈白
朝代：宋

八重峰顶望群山，百谷东流去不还。惟有右军遗迹在，月波时落墨池间。
妙智寺·其二
作者：陈白
朝代：宋

排危步步上天梯，乔木苍苍拂紫霓。向日莫催琪树老，清宵应见玉绳低。云蒸巨壑金虬蛰，月落高岩翠羽栖。况复仙翁丹井在，碧霄歧路不须迷。
妙智寺·其二
作者：陈白
朝代：宋

排危步步上天梯，乔木苍苍拂紫霓。
向日莫催琪树老，清宵应见玉绳低。
云蒸巨壑金虬蛰，月落高岩翠羽栖。
况復僊翁丹井在，碧霄歧路不须迷。
题元象大师房
作者：陈白
朝代：宋
体裁：七言绝句

鹭行飞起绿杨岸，渔笛吹残明月滩。一片画图收不得，何人终日倚阑干。
题胜光怡道轩
作者：陈白
朝代：宋

了了无凝滞，谁人知此心。开池待海月，种树宿沙禽。白雪盈青简，古风生素琴。由来大隐者，何必在山林。
题胜光怡道轩
作者：陈白
朝代：宋

了了无凝滞，谁人知此心。
开池待海月，种树宿沙禽。
白雪盈青简，古风生素琴。
由来大隠者，何必在山林。
垂虹亭
作者：陈直卿
朝代：宋
体裁：六言诗

西望洞庭突兀，东连仙里人家。笑指阑干三百，醉来就此乘槎。
送谢开之
作者：陈相
朝代：宋

翩翩旌旆蔽长川，满目秋光重黯然。老泪何曾向人落，离愁聊复为君先。赤城旧欲谋三窟，白首还容受一廛。岁晚田家足还往，只鸡斗酒得周旋。
送谢开之
作者：陈相
朝代：宋

翩翩旌旆蔽长川，满目秋光重黯然。
老泪曾向人落，离愁聊復为君先。
赤城旧欲谋三窟，白首还容受一廛。
岁晚田家足还往，隻鸡斗酒得周旋。
上方
作者：陈省华
朝代：宋
体裁：七言律诗

四望平川独一峰，峰前潇洒是莲宫。松声竹韵千年冷，水色山光万古同。客到每怜楼阁异，僧言因得鬼神功。悬民遥喜行春至，鼓腹闲歌夕照中。
送水云归吴
作者：陈真淑
朝代：宋
体裁：七言绝句

天山雪子落纷纷，醉拥貂裘坐夜分。明日马头南地去，琴边应是有文君。
丁丑五月六日醵饮茂林偶成
作者：陈着
朝代：宋

夹路松杉护午阴，南风吹透树中心。
一声婆餠焦何处，妙法莲花此妙音。
七十见梅有感
作者：陈着
朝代：宋

万木都由冬折磨，孤根却做老生涯。
寒心欲吐知谁主，瘦骨相依有自家。
祇许江南鸿雁见，肯交春后蝶蜂譁。
风吹不断西湖梦，一曲从他月落笳。
三井
作者：陈着
朝代：宋

两崖削铁上擎空，下有灵潭与井同。
龙出世时盘石透，水无底处洞天通。
余波喷作雷霆怒，大旱腾为霖雨功。
兄弟相携看奇迹，脚跟牢立崄巇中。
三月二十五日醵饮于西峰寺分韵得因字
作者：陈着
朝代：宋

牢穿不借踏青晨，信与林泉有夙因。
忙裏偶成真率会，醉来不省乱离身。
归途西岭何妨晚，吹雨南风正送春。
烧笋煮茶须再到，一山古意要诗人。
三月五日过云南竺湘家旧寓南轩怀朝儿
作者：陈着
朝代：宋

忆昨携儿寄小轩，儿今何在小轩存。
唤爹若有褰裳语，恋母犹多泪席痕。
两树桃花飞痛血，一山松影护游魂。
销凝良久忽如见，我与同归家处邨。
三月晦日同弟观侄津往宝幢哭刑部伯求弟道从茅山泊东林寺弟观有诗三首因次韵·东林寺
作者：陈着
朝代：宋

投憩得幽寺，便忘行路遥。
竹边流水过，门外好山朝。
金相已流土，海音无復潮。
池檐立良久，老衲忽相邀。
三次书怀
作者：陈着
朝代：宋

默察天翻地覆由，寸心无处着私愁。
忠唐不復瞻双庙，误汉皆知罪五侯。
牧马入南飞浙水，狩车遵北感陈留。
山川满目花如旧，邂逅春风可问不。
上巳日同弟观张子开会内弟贝端甫家
作者：陈着
朝代：宋

邨环十里即朱陈，时节过从气谊真。
酒味同甘山脉水，韭香一洗俗饕尘。
云南近日偶无事，天下几人知此春。
相对无言无尽意，不将桃李着精神。
上巳酒边即事示女冲二首·其一
作者：陈着
朝代：宋

女冲踏露折棠花，引得儿童哄一家。
说道今朝修禊日，暂抛鍼綫答年华。
与天宁寺主僧云岫对坐偶成
作者：陈着
朝代：宋

潇潇风雨裏，得得又开门。
两榻蕙兰壁，半檐花竹邨。
鸣蛙藏绿暗，归翼带黄昏。
此景少人会，相看付不言。
与延庆老若圭游雪窦杖锡二首·其二
作者：陈着
朝代：宋

有意西游万玉峯，往来何事太怱怱。
知心能几片云外，回首应多明月中。
争供粟泥怀太白，终留梨实待兴公。
从今若枉诗相问，我住丹霞水竹丛。
丙戌二月廿五日梅山弟为孙试周遂赋
作者：陈着
朝代：宋

梅山种梅封且培，梅山种善如种梅。
有善必报既有子，有子且復生孙来。
萧艾中间芝挺出，今朝纔为两三日。
咿呕似欲指之无，烨烨眼光如点漆。
中庭展席分排铺，童冠环立觇所趋。
从容顾视前举手，干戈俎豆诗与书。
吾家昆弟存者几，六十见孙有吾弟。
未闻他日成人事，庶几正脉存祖祢。
杯盘团栾家庭春，岂是闲心竞芳辰。
危时闭门独生意，一醉有感天犹仁。
吾弟所喜吾亦喜，亦欲含饴娱晚岁。
自知无德开后人，有不尽泽吾先世。
不观吕范两名家，贤子若是何其多。
皆从世积心上出，安知他日吾非他。
丙戌五月朔閒坐偶成
作者：陈着
朝代：宋

石火光中见岁华，溪云深处寄生涯。
诗书屋下无嬉具，桑竹窗前有美花。
拗境日增多活媿，嚣尘天与一贫遮。
干坤自隘乡邻好，犹得开门守故家。
丙戌十一月十六日迎孙试周八句
作者：陈着
朝代：宋

杏林深处长孙枝，春意烘堂看试儿。
脊硬不移匍匐手，语迟厚养粹凝姿。
喜开三世瑶环瑞，满望重闱白髮慈。
与汝家传双色笔，文章得力岂无时。
为茂林老乘独舟四句
作者：陈着
朝代：宋

海浪如山不着帆，任风吹去渺茫閒。
谁知缘法有到处，少茂林泊处深山。
乙卯乡贡鹿鸣宴次韵
作者：陈着
朝代：宋

结髮书痴气吸川，壮年纔得预宾筵。
射穿杨叶心何武，梦入梅花骨已仙。
设席肆筵劳送上，着鞭跨马欲飞前。
令君早晚朝天去，桃李妍春正耐烟。
乙酉正月二十日游慈云三首·其二
作者：陈着
朝代：宋

人生此会能几回，坐上有客皆怀开。
更听阳关三迭曲，何日復遇此翁来。
九月一日戴时可酒边·其二
作者：陈着
朝代：宋

不知今日是何时，只管飞毫醉梦诗。
天地本来宽着我，可曾寒饿一低眉。
九月十日乡人醵饮丹山分韵得东字
作者：陈着
朝代：宋

山光肃肃浄杉松，草草提携里曲同。
不是休官住林下，无缘问菊到篱东。
世途险迫閒为福，乡谊绸缪醵有功。
酒散月明多感处，牛山故国正西风。
九月十日乡人醵饮丹山分韵得地字
作者：陈着
朝代：宋

流景赴壑蛇，浮生迁穴蚁。
世变兹已极，扰扰欲何事。
淡饮养丹田，守口为福地。
常时不出户，一年两游寺。
清霜又芳菊，与头花前醉。
里人重斯集，髣髴乡饮意。
叙坐既有伦，交勉言亦至。
老成示典刑，少壮修容止。
智者勿笼愚，勿以利伤义。
实行培本根，余力及文字。
宙宇自颠冥，存古强吾里。
扶持復扶持，相与无彼此。
酒云酒云乎，渊乎有余味。
书范景山先丈逸事
作者：陈着
朝代：宋

朅来范公亭，闻昔范老子。
盛德自有铭，逸事有来纪。
如彼沙汇坟，实葬外舅氏。
纍纍冢十四，谁计后不祀。
怀券售之人，枯骨听掷弃。
公心恻恻然，能忘我先妣。
猛捐十倍价，復此不毛地。
至今上冢饭，免为若敖鬼。
又如域西山，寸山寸金置。
山人已过望，我怀不自已。
当公未死时，而适山人死。
顾斥眠牛冈，欲葬惟其意。
夫先妇随后，同穴坟隆起。
世降俗日薄，安识仁与义。
先世未百年，来者已弗记。
况于外氏家，代尽子孙事。
买山未一刻，卖者不敢视。
况容卖主葬，为人重于己。
中心所乐为，焉有一毫僞。
死者岂无知，造物非块尔。
公虽不求报，感应乃常理。
后嗣何其贤，相与继前志。
范氏其兴乎，吾无閒然矣。
二月十五日酴醾洞醉中
作者：陈着
朝代：宋

木香架下春未饶，纍纍丛蕤方弄娇。
含香不吐有时发，只须十日晴光牢。
满腔醖藉固有在，花心雅欲投金焦。
逐时消遣老者事，颇与酒兴无花妖。
不妨掇缬细咀嚼，与知味者相招邀。
而况逢迎骨肉亲，酒无清浊和粕浇。
百年此乐能几日，今日何日是花朝。
谁知醉无以将还自愧，终不如独醒君子赋离骚。
二月十八日过邑有感二首·其一
作者：陈着
朝代：宋

植杖东风立晓寒，凄其极目甚穷边。
黑尘犹暗新焦土，青日无光老晦天。
花凤逢春谁借景，杜鹃怀古自啼年。
吾今且忍须臾死，得见昇平或有缘。
二月十八日过邑有感二首·其二
作者：陈着
朝代：宋

说着时难心自寒，斜阳焦土更无边。
故家空梦鶑花地，残户不成蚕麦天。
造物未应终绝物，今年莫省是何年。
鬰攸独免侵乡校，也向斯文要结缘。
云西已矣江东漕司绣春园柱閒诗尚存因次韵以写感云
作者：陈着
朝代：宋

柳边桃杏竹边梅，尽是先生手自栽。
旧事已随春梦断，新愁偏入老怀来。
空将满柱留题看，无復当花画册开。
试上层台望秦望，乡心禁得杜鹃催。
代前人次韵赵县尉即席诗
作者：陈着
朝代：宋

旧来曾此摄雷封，勉策驽鞭愧罔功。
自分依莲游绿水，岂期沿檄又秋风。
今来视昔还多事，我亦无他祇一中。
此去未知能淑后，时知石药頼明公。
代吴景年次韵浄慈寺主僧頔上人二首·其二
作者：陈着
朝代：宋

远公陶陆成千古，谁復相从过虎溪。
西隠老师虽有约，北山俗驾似难齐。
诗来日午双瞳醒，句出天心万象低。
时课家僮修茗供，松风清处坐分题。
代天宁寺僧可举赠梓人善斲歌
作者：陈着
朝代：宋

四明山南鬰嵯峨，异气上与青天摩。
人豪挟秀布山下，余为巧匠擅一窝。
颀然而长独出者，此中巧处得最多。
谁知造物亦有意，要为公输世其科。
天宁古剎本雄丽，一旦忽受融风苛。
作而新之岂易事，一手足任奚谋他。
前年起山门，见者赞叹谁敢呵。
今年起佛殿，镇压大地山与河。
百川奏材奔赑屃，万夫应役鸣鹳鹅。
眼意所及规矩就，颐指之下锯斧罗。
巍巍列柱铁直立，整整骈榱玉圆瑳。
层檐飞走凤翼舞，修梁腾上虹光拖。
上入云霄争雁路，下临城市眇蚁窠。
可以坐三大如来于中閒正面，可以奉五百罗汉于东西两阿。
我仗我佛大势力，翻起尺水成大波。
汝有妙思随我意，轮奂视昔百倍过。
宝坊突兀见此屋，回首人世今如何。
当年大而富贵户，寒烟落日废址迷蓬莎。
小而苟活破茅舍，凄风苦雨不识阳春和。
慈悲法门何遮碍，平等世界何偏颇。
安得如汝千百亿，庄严栋宇徧婆娑。
有快活，无障魔，大家拍手齐唱善斲歌。
代弟茝咏梅画十景·先春
作者：陈着
朝代：宋

纔得江南第一春，竹篱茅舍便精神。
百花头上无相识，只有东风是故人。
代弟茝咏梅画十景·卧烟
作者：陈着
朝代：宋

生香自恨玉为容，谁放晨光浅碧笼。
隠约风标难画处，邯郸人在梦炊中。
代弟茝咏梅画十景·风前
作者：陈着
朝代：宋

打头二十四番信，吹透天香雪裏枝。
总被诗人收拾去，封姨正自未能知。
代赵信甫千人助冬衣
作者：陈着
朝代：宋

忆昔浑家衣天香，翩翩风流公子裳。
蟾宫步武云送上，雁塔姓名星摇芒。
绿袍照眼初意锐，青毡入手前路长。
谁知蕉鹿成夜梦，日与蓬鷃争时光。
纍纍鹄形走山谷，战战茧足履冰霜。
貂裘已弊有嫂轻季子，牛衣虽泣无妻问王章。
悬鹑襹褷不投俗，扪蝨勃窣徒谈王。
岂不欲羡补衮居峻地，岂不欲着锦绣归故乡。
顾瞻外饰至此面自赪，摸索中襟凄其汗如滂。
况今玄冥令凛冽，难把赤立身支当。
彼狨鞍宝马重狐貉，彼毳茵绣帐双鸳鸯。
或锦步障五十里，或金缕衣十二行。
与富贵家自择伴，如衰飒辈难登堂。
老者衣帛盍早计，大寒索裘真痴忙。
缙绅遗绪惨莫继，章缝本色终难忘。
从来固多急义谱，今亦何敢浅识量。
君不见履常长贫冻至死，絮袄不具有识空悲伤。
又不见范叔一寒如此极，绨袍之恋千载犹芬芳。
似僧一宁
作者：陈着
朝代：宋

邂逅交情云水閒，茶瓯香鼎话清閒。
他年燕坐千峯上，认取一山山外山。
似居简
作者：陈着
朝代：宋

老岁虽寻相近寺，危时欲见得交人。
平生自有凌云志，只恐峯高不受邻。
似戴时芳
作者：陈着
朝代：宋

丰山在屋前，后坐龙溪龙。
中有人中龙，固穷气自丰。
溪山千万状，朝夕与从容。
浮尘任开阖，本色无淡浓。
我本深邨夫，见此更热中。
目睹鹤归云，耳接渔歌风。
徘徊不忍去，乐哉此迎逢。
何当中年留，回顾无宿舂。
似李德昌州判
作者：陈着
朝代：宋

借重东南官府新，与秋高洁更春温。
公心知寄黄堂印，信令如开綵棒门。
纯用诗书中古味，乐闻名利外陈言。
耄夫也为乡民贺，硬忍须臾一出邨。
似法椿长老还住浄慈
作者：陈着
朝代：宋

寺后山，青巑岏，忽如憔悴忽又开容颜。
寺前滩，声潺湲，忽然枯涩忽又起波澜。
知为谁乎丑或妍，只在主者往与还。
追思畴昔狎羣攫，痛卷无余遗百难。
山林赪矣囊橐外，栋宇委之荆棘閒。
飞锡一来重悲慨，张弮勇欲兴颓废。
积劳落成逾一纪，大书记实光千载。
彼物何物众所唾，无事生事几乎駡。
蚁将撼木不自分，犬或见雪从他吠。
无辩之辩如我何，有怪不怪当自坏。
胡为撞钟击鼓辞上方，若曰挑包顶笠皆吾乡。
戏衫脱了因甚快，大权契合终难忘。
风曾相送迎亦好，云与俱出归何妨。
两不着相是去住，一拨便转无思量。
人生忽忽梦幻身，世界茫茫戏剧场。
我老不觉八十三，师今亦且半百强。
石塔重来我愧不是苏玉局，茅屋可赋师却自爱杜草堂。
似臧伯通
作者：陈着
朝代：宋

玉壶冰裏见精神，来望芙蓉幕府新。
放胆担当难处事，立身扶植不平人。
公家退食门如水，淡处论交面自春。
不是浑身皆古道，肯分一盼老山民。
似郑宗平
作者：陈着
朝代：宋

幕府新开紫气临，红莲绿水照初心。
宦游受用家庭训，公退寻盟湖海吟。
傍塔山居真吏隠，酌碑潭饮当官箴。
自矜出谷儿嬉老，一面春风得最深。
侄溥生男命曰迎孙取迎长之义且为方来期也因赋八句
作者：陈着
朝代：宋

应梦熊祥月又圆，以迎命汝岂徒然。
迟之蓐卧十朝后，恰似阳来一日前。
极处逢生天意在，长孙得嫡祖心传。
相期他日成人事，復见升平要着鞭。
侄溥酒边呈诗二首因次韵·其一
作者：陈着
朝代：宋

家住山深绝外喧，三峯直下老云孙。
古声不入唐诗社，泥饮宁知杜酒村。
馈案一真宜晚岁，竹林相醉任多番。
上天下地虽宽大，何物□生偶尚存。
侄溥酒边呈诗二首因次韵·其二
作者：陈着
朝代：宋

人生等是蚋蚊微，年到如今死蹉时。
齑瓮余酸聊自分，蔗乡翻苦要谁知。
山川岂特雁堪唳，风雨不知鸡可诗。
时一出门云万里，回头只许影相随。
俞荪墅示以杂兴四首乃用危骊塘所次唐子西韵因次韵·其一
作者：陈着
朝代：宋

小小山前屋，深深竹裏门。
艰关谙世梦，宽绰养天根。
趣涉诗书圃，名归耕钓邨。
日长无一事，笑诺子孙繁。
俞荪墅示以杂兴四首乃用危骊塘所次唐子西韵因次韵·其一〇
作者：陈着
朝代：宋

诗卷劳相寄，吟高欲和难。
澹情如水接，秀句共霞餐。
妄奏蛙声乐，叨盟马血盘。
岂能无抵触，一笑幸吾宽。
俞荪墅示以杂兴四首乃用危骊塘所次唐子西韵因次韵·其七
作者：陈着
朝代：宋

世运空更禅，人情任覆翻。
浮荣归堕甑，真味寄污尊。
见客不问事，学农时踏邨。
兴公旧游处，长啸一招魂。
俞荪墅示以杂兴四首乃用危骊塘所次唐子西韵因次韵·其三
作者：陈着
朝代：宋

干坤今似许，焮祸自非材。
危活矛头米，惊愁笛裏梅。
世方淫佛老，谁肯问参回。
太息復太息，吾徒何以哉。
俞荪墅示以杂兴四首乃用危骊塘所次唐子西韵因次韵·其八
作者：陈着
朝代：宋

我才虽不武，纵靶洛阳桥。
本是士行志，非因贫折腰。
天风吹劫火，国事付回潮。
待尽山深处，汗颜猨鹤邀。
倪峰避难
作者：陈着
朝代：宋

衰年踏险行，五贼太无情。
落叶滑霜路，空山生夜声。
相携德耀隠，几丧卜商明。
归计未为是，时时心自惊。
偶成
作者：陈着
朝代：宋

乌飞兔走傲昆崙，人世浮浮託命根。
梅竹仅留三亩宅，桑麻方见万枝孙。
云相迎送话诗客，风自闭开无事门。
适意手攀檐外柳，旁观抚掌笑游魂。
偶成寄吴竹修
作者：陈着
朝代：宋

天自高高倚盖斜，遑知人事可嗟嗟。
公移急甚擘张弩，私繫甚如求破家。
镇一方浮劳地柱，救众生病瓣天花。
万般巧计输平实，笑杀当年复壁涯。
儿侄辈为燕老集石秀叔以诗来和之二首·其一
作者：陈着
朝代：宋

身是书中老仆童，布衣不溯马头风。
虽无二顷资穷巷，犹有三峯着睡翁。
虚室漫留庄叟白，新诗忽见相州红。
危时流俗滔滔去，铁石心肠独我同。
儿侄辈为燕老集石秀叔以诗来和之二首·其二
作者：陈着
朝代：宋

白髮扶携绿髮迎，今为何日自欢声。
任供觞豆人情便，存古门庭俗眼惊。
寿语相期滋我愧，醉吟多感有儿赓。
但令里曲皆知孝，此酒何如考叔羹。
元夕醉梅山弟家·其一
作者：陈着
朝代：宋

行年八十病余身，梅坞留连率见真。
花到诗家方吐气，酒无菜饤不成春。
世情风雨妨归路，古道山林有主人。
珍重此时相得处，弟兄门外是浮尘。
元夕醉梅山弟家·其二
作者：陈着
朝代：宋

为吾大患为吾身，假合将来认作真。
乌兔有谁相与老，燕鶑于我已非春。
再生未死客中客，万事无闻人外人。
独有梅花尚知己，不妨一醉且同尘。
元夕风雨
作者：陈着
朝代：宋

明日又元日，邨祠一鬨人。
溪山浑是雨，镫火若为春。
忍见饥成鬼，痴将饱望神。
谁知生意处，官好自忧民。
元宵薇山内弟酒边五首·其四
作者：陈着
朝代：宋

日星明概朝廷福，烟火安和田里丰。
此是古今真乐事，夜镫何用搧淫风。
兄弟醵饮访雪航次弟观韵二首·其二
作者：陈着
朝代：宋

梦断天边飞佩霞，短筇松路趁溪斜。
归鸦山外烟如画，过雁云閒雪欲花。
跌岩琴书谁我辈，承平钟鼓自僧家。
从今载酒须同醉，兄已头童弟髮华。
先兄至能远忌丙寅十一月十七日行都谢氏家寓作
作者：陈着
朝代：宋

人生有兄弟，手足相扶持。
兄死我独生，我生独何为。
父母生我晚，我忆我儿痴。
兄出我挽袖，兄入我迎衣。
低头嗅我头，垂手牵手随。
指望我长成，口授书与诗。
嘉定癸未春，授笔题春词。
词云青春过，二十七年期。
谶语殊可怪，河鱼忽乘之。
缠绵日以革，医药穷所施。
我父解衣典，我母躬爨炊。
犹谓病有瘳，谁料终莫医。
家徒四壁立，正頼兄撑支。
进有功名望，退有菽水资。
胡然遽止此，门户将依谁。
风雨屋栋倾，江海亡楫维。
父母相持哭，二姊哭抚尸。
时我甫十岁，痛哭已深知。
我今五十三，梦见犹涕洟。
今日是何日，有感兄死时。
老泪滴復滴，往事那可思。
回首天地閒，阋墙何人斯。
我抱无兄恨，且为世道悲。
耿耿不成句，聊以示诸儿。
入京到西渡
作者：陈着
朝代：宋

昨宵北渡今西渡，繫是离家第二宵。
诗伴风流勤犯驿，棹郎醉饱健迎潮。
丈亭浦上邻州接，笔架峯迷故里遥。
得意归来期可数，榴花如火照高标。
六月五日大风雨水弟观有诗道其事因和之
作者：陈着
朝代：宋

自古人间多水旱，人事尽时功过半。
区区事空不事实，三代以后人心乱。
吾乡薄产寄山溪，崎岖随势无尺齐。
受水通灌盍预备，堤防以石堰筑泥。
顾不此信信偶木，鴂舌呗诵淫比屋。
岂知性本依人行，方信之中神所宿。
大云遮日雷无声，兼旬望霓忧羣生。
更兼五日天不雨，原无黍稷田无秔。
田里倚龙为人命，百拜哀鸣聒龙听。
忽焉夜雨一霑濡，咸谓卧龙今睡醒。
胡为诘朝天晦冥，飓母横挟扬威灵。
撼山崩谷发庐舍，掀播两间摧万形。
初谓得雨龙之赐，谁料此风随后至。
或者风雨自有数，龙亦无知天做事。
不如反己自求天，难独靠龙图万全。
况持纸钱徼妄想，正似衔石将海填。
里无千户分十甲，谄鬼诛裒知几匝。
流俗酣溺死不怪，我有苦言谁听纳。
凝光亭偶成
作者：陈着
朝代：宋

一寸春晖值万金，谁能白髮繫光阴。
燕鶑已付忺新耳，蚕麦犹关活世心。
坐到夕阳如梦寐，看来时事只沉吟。
暖风吹面忘怀处，何日何人更似今。
出剡北门道中
作者：陈着
朝代：宋

晴日烘冬扫宿阴，篮舆伊轧出山深。
田夫忍冻妆旗帐，学子忘劳走佩衿。
三载一余多少过，万人相送独何心。
新官便好观风俗，莫道无人识古琴。
出门偶成
作者：陈着
朝代：宋

双鹭飞飞高復低，復低飞下近山溪。
一声樵唱山前路，却又飞归翡翠西。
出门寄弟覩子得
作者：陈着
朝代：宋

半年腿卧近方仁，一出门来拂濯身。
交十月天邨景好，连三日雨晚晴新。
青山无语自知我，黄叶是愁还可人。
谁信幽居便忘世，渔樵亦自有经纶。
到倪庵
作者：陈着
朝代：宋

联袂西庵去，行清不厌深。
兰芳泛幽谷，松翠引长林。
石路傍山甃，涧源何处寻。
归途无所有，时听一猨吟。
到徐晚邨点木𥱼三首·其二
作者：陈着
朝代：宋

□□□□□□□，出门犹有梦悠扬。
五更风裏秋初旺，十里湖边雨亦香。
才出江头腥满市，却行潮脚淖濡裳。
□□□□□□□，□□□□□□□。
到梅山次韵弟茝·其二
作者：陈着
朝代：宋

相对两衰翁，此心无復童。
幸叨无事坐，贫欠有钱通。
菜粥琴书画，梅花雪月风。
黄尘在门外，劳隠是英雄。
到西山怀赵景文似诸孤
作者：陈着
朝代：宋

山屋着孤嫠，采薇人更谁。
寒镫长夜影，春帖去年诗。
后死祇多感，独来能几时。
愿言相劝学，西席伫贤师。
前人载酒光风霁月□醉中
作者：陈着
朝代：宋

春渐老，年已耄，一时自适非不要。
花香妙，柳腰袅，老怀未怯输年少。
东风吹吹杖履便，燕娇鶑姹不我嫌。
南邻载酒西邻会，鸭肝猪肚供肥甘。
回头看浮世，晨炊晚不继。
我非世外人，乃为醉饱计。
乐极愧生难为辞，礼谨意厚辞则非。
何妨真率存古道，杯茶盏酒会亦奇。
雨韭夜，菜羹社，前有杜老后司马。
金谷楼台灰尘飞，两家淡薄千年话。
前纪时行
作者：陈着
朝代：宋

孟春朔日雷声发，雷后兼旬雨不歇。
仲春之朔近春分，一夜风雪四山白。
丰歉气候看春头，乃今变异连两月。
阴阳磅礴天地閒，自有常程更闭洩。
今此胡为颠倒行，阖阖万物失其节。
欲一出门泥泞深，巡檐问天天默默。
老农忽从何处来，谓见岁时记中说。
鸡旦之雷虽非时，犹曰其占多黍稷。
今朝有雪却非宜，米价当踊民食缺。
吉者未几凶者继，所喜转为忧惙惙。
向来好事多不应，纔说乖证不可活。
黯然相对尚何言，但愿所应在雷不在雪。
剡县次韵张兼夜月联句
作者：陈着
朝代：宋

停棹即阶除，空明一镜如。
飞毫僵庶可，吐句走灵舒。
闹裏自静好，公余相起居。
爱君情款密，裨我事迂疏。
念念民租少，言言郡计虚。
入林难即鹿，竭泽恐无鱼。
立政谙平实，行符审疾徐。
亟牛且鸡汁，服骥偶盐车。
斟酌黄流瓒，流连翠织裾。
务滋桃李种，首事草茅锄。
愿却辛毗子，同商隽永书。
溪山万宝藏，穹壤一蘧庐。
吟吻馋供茗，官庖贵买蔬。
尘劳资洗濯，技痒互爬梳。
生活侵韩贾，襟期听耳余。
雪舟如兴尽，共此復谁欤。
剡县次韵石瑶林帅干春宴
作者：陈着
朝代：宋

岁君初领事，豹尾簇黄幡。
雪喜三番白，春纔几日斑。
市盘妆菜活，宫胜压花繁。
便觉东风转，四山浮翠环。
剡民望回再回剡宿陈公岭
作者：陈着
朝代：宋

夜宿云閒第一峯，一鸡鸣动万山空。
薄餐菜饭留中火，牢着芒鞋踏上风。
高处更无尘隔碍，满空惟有理玲珑。
此时此意平生乐，山下人谁此乐同。
十月十二日到慈云见去岁与龄叟诗因次韵
作者：陈着
朝代：宋

短筇敲路又投西，满眼皆诗不用题。
风撼材声如海怒，天铺雪意放云低。
自怜白髮貂裘敝，欲借红炉纸帐栖。
记取年年此时节，两翁一醉笑扶携。
午景书怀
作者：陈着
朝代：宋

虚斋檐马自丁东，却在鶑啼燕语中。
整屐欲寻花信息，不知柳絮已随风。
午酌对盆兰有感
作者：陈着
朝代：宋

山中酒一樽，樽前兰一盆。
兰影落酒卮，疑是湘原魂。
乘醉读离骚，意欲招湘原。
湘原不可招，桃李花正繁。
春事已如此，难言復难言。
聊借一卮酒，酹此幽兰根。
或者千载后，清香满干坤。
卖花声·残梦腾腾
作者：陈着
朝代：宋

残梦腾腾。
好鸟一声呼醒。
小窗明、萧萧鬓影。
当年头上，惯曾簪幡胜。
到如今、有谁怀省。
东风着面，却自依然相认。
哄痴儿、忺声弄景。
盘蔬杯酒，强教人欢领。
也微酣、带些春兴。
南山白云
作者：陈着
朝代：宋

一片白云飞入山，须臾又出在人閒。
我归十年不復出，说道云閒我更閒。
卜算子·雨逗一分寒
作者：陈着
朝代：宋

雨逗一分寒，未放晴光透。
绮席春风十分，畅饮长春酒。
花气渐熏帘，佳致归诗手。
的是诗中陆地仙，左挹浮丘袖。
卢竹溪得处士号邑尹有诗卢以其唱及其自和来求余次韵
作者：陈着
朝代：宋

梦破邯郸百念齐，长汀西畔半分溪。
护符清出黄冠品，承命有加紫诏泥。
径捷更谁疑晚节，山居有客侈新题。
老吾亦是三峯裔，何幸相逢有子兮。
又似前人
作者：陈着
朝代：宋

薄俗交朋赴字斜，可人一见祇惊嗟。
心凭实地应多事，诗引清风归一家。
休看马头秋后叶，自培门裏岁寒花。
何时相接从容步，遍历山巅与水涯。
又次韵二首·其一
作者：陈着
朝代：宋

犹记年时花下醉，老怀今已不成春。
深黄浅紫知何在，留得残鶑啼向人。
又次韵二首·其二
作者：陈着
朝代：宋

赋诗谁復待沈香，澒洞干坤走险忙。
寂寂春光伤感处，瘦来不是沈东阳。
又次韵帅初诸前七首·其一
作者：陈着
朝代：宋

三閒老屋坐屏山，梅影横斜细竹斑。
寡慾自能坚铁脊，长生何必问金丹。
又次韵帅初诸前七首·其四
作者：陈着
朝代：宋

世上纷纷博一卢，案头矻矻守三余。
牢辞门外鸡豚社，菜味深长手灌锄。
又用韵示长儿
作者：陈着
朝代：宋

向来枯卉亦生芝，种学纔深可瑞时。
语海方知蜗井浅，培风当使翼云垂。
可能任运如彭泽，也要名家似蜀眉。
理义本来非外铄，自求两字盍观颐。
可举长老退休于西山庵赋西山好以送之
作者：陈着
朝代：宋

西山好，西山好，天开画阁胜蓬岛。
千峯尽头地脉舒，万顷如掌湖光抱。
清风佳月自时节，暖翠晴岚互昏晓。
逢人大观夙契心，小筑数閒谋退老。
欲归去来不由身，妙庄严域须手了。
平平稳稳经理去，纤纤悉悉工夫到。
栋宇峥嵘巾笠凑，钟鼓震撼钵盂饱。
今日何日满十分，是空非空归一笑。
于戏分付善舞人，曳锡逍遥忙劫表。
老鹤飞迎出山深，驯龙拜伏候门早。
便应管领古烟霞，何妨评论閒花草。
樵歌渔唱如梵呗，茶约诗盟足吟啸。
淡中滋味苦亦甜，静处风光安是宝。
顾我门户虽不同，如此林泉均所好。
霜松雪柏梦相知，布袜青鞋嗟已耄。
西山好，西山好，世閒何处不是邯郸道。
同袁通判游越中三首·赵节使稽山门外花园
作者：陈着
朝代：宋

前贤眼力到，占得此名区。
荒径百年树，虚堂三面湖。
檐阴来钓艇，花外起晴鳬。
借问园中叟，主人曾到无。
同黄东发提举游杖锡山
作者：陈着
朝代：宋

十八盘头翠碧函，参差檐栋倚岩崭。
桑根已换如来座，峯顶犹存太白岩。
地有粟泥堪当饭，山无松木独宜杉。
半天图画风尘外，我有新题居士衔。
后圃侍郎芍药酴醿三花竞发戴时可载酒来同酌醉中
作者：陈着
朝代：宋

前日对花赋三诗，醉后谁復记当时。
雪溪公子忽呈似，一见如梦中见之。
世閒何事非虚妄，啸裏着句岂狂痴。
富公园有凌霄树，独立不蔓今古希。
碧鸡坊头海棠花，花开如屋树丈围。
洛与蜀，今已非，虽欲胜赏将何归。
我家贫极花未厌，我亦未敢轻抛离。
茶一盏，酒数卮，邀朋命友长娱嬉。
今日何日晴且暖，三花相得心自知。
旁观索赋不须讶，要问底藴自有造物儿。
后纪时行
作者：陈着
朝代：宋

岁在乙酉孟春朔，天气凝滞云不开。
一日二日三四日，或雪或雨或夜雷。
山川失色万物病，寒气折骨淖没胫。
如大兵后洪水余，鸡犬无声烟火冷。
况昔三阳转新元，公私万事五日宽。
上得杯酒寿父母，下与妻孥贺团栾。
如今景物不可说，官府何曾有时节。
符移捷出星火飞，吏卒叫嚣豺虎烈。
意谓东风换年头，眼前百痼庶有瘳。
天时人事乃如此，何以解吾忧世忧。
元日连阴至七日，老杜感时诗纪实。
太平时节身难遇，昌黎此语亦悽恻。
是时世事未如今，二老已有难言心。
我今更有难言处，聊记岁月那忍吟。
君贵用前韵来谢又次韵答之
作者：陈着
朝代：宋

青鞋踏过剡山长，黄菊初香替紫阳。
情话绸缪无世变，意吟潇洒似秋光。
别来杏苑惊三载，问及花崖梦一场。
我亦风前霜后叶，饶君青髮擅春芳。
吴宜之生日以一诗勉之
作者：陈着
朝代：宋

伍山钟秀出人龙，头角峥嵘意气雄。
须着父兄深责望，好从师友细磨砻。
始勤却是终身福，下学方收上达功。
它日前程相约处，杏园多少马头风。
吾党与佛会
作者：陈着
朝代：宋

我惜苏子瞻，气豪天地隘。
雄文万斛泉，盛名表昭代。
自负学见道，欲涨欧阳派。
胡为所以学，先与本论背。
或者交浮屠，聊尔奚足怪。
何至敢昌言，前身五祖戒。
眉山世积善，老泉亦英迈。
脉络有自来，胚胎乃融会。
顾诬正大传，谓感非类秽。
胡鬼是吾亲，父与母安在。
痛哉復痛哉，不孝此为大。
本来中无主，恍惚求诸外。
一妄流到今，狂澜正澎湃。
人人说轮回，处处习夷呗。
有识或见讥，动以苏为解。
愚者不必责，可责在吾辈。
当时若遇吾夫子，鸣鼓攻之此其最。
呈月窗兄
作者：陈着
朝代：宋

颇有爱山心，山人交未深。
不知迴俗驾，依旧入儒林。
乐处外何有，故书中可寻。
渔蓑归得晚，风雨伴吾吟。
呈雪窦僧野翁
作者：陈着
朝代：宋

雨屋又留连，回头七载前。
同游半黄土，百感两霜颠。
睡醒茶为祟，吟清山结缘。
他年北窗下，谁復对床眠。
呈龄叟
作者：陈着
朝代：宋

寥寥古道独开门，一见无言心已闻。
别后黄尘留四月，坐来清雨洗三分。
鳞鳞秧活方吞水，翼翼山飞欲舞云。
此景此生如此酒，证明耐久有南熏。
和单君范古意六首·农
作者：陈着
朝代：宋

岁事有丰歉，官税无减除。
谁知山中田，沙土多蒿蒌。
秋来倘有成，犹恐纔半租。
或其水旱至，不足偿耰锄。
嘆息家百亩，无復三代初。
妻儿忽相问，明朝饮何如。
和单君范古意六首·牧
作者：陈着
朝代：宋

一笛横秋风，渺渺心话长。
勿效汉卜式，得即不为亨。
当如老宁戚，饭歌不为狂。
骅骝正骄腾，万里水草场。
谁知北海上，嚙雪对天狼。
和吴竹修
作者：陈着
朝代：宋

滔滔世事黯难言，忽忽光阴况晚年。
草野姓名萤爝裏，江湖消息马风前。
论交有得无新故，处变如常是圣贤。
何幸相知足磨琢，言诗须到赐商边。
喜弟观得孙弥月数句识之
作者：陈着
朝代：宋

我昔四十七，正室熊始抱。
命蹇坐迟晚，不及含饴笑。
今汝绝胜我，较我一年早。
手抚宗嫡孙，况有眉寿老。
汝心当何如，喜气浮襁褓。
何幸亲见之，是子当跨竈。
深源出芳流，盛德受丰报。
家庆三世图，人閒如此少。
弥月汤餠席，云集尊与少。
欢极不知醉，老怀得倾倒。
平生汝从我，笃友肝胆照。
凛然来者惧，今乃知有绍。
回首我四儿，贤否虽未料。
庶如我汝心，世世式相好。
嘉兴道中
作者：陈着
朝代：宋

此来知几番，此景孰能言。
有堰留河水，无山碍稻邨。
船收菱入市，家植桂当门。
风物有如此，谁招二陆魂。
四安县道中望一山最尖青问轿夫云是馒头山因有诗
作者：陈着
朝代：宋

眼前山忽好，他处特纷纷。
四下正铺野，一尖高入云。
干坤分外阔，江浙此閒分。
我欲更邨号，尊为卓秀君。
四月五日后圃酴醿芍药侍郎三花盛开醉中成三咏·其一
作者：陈着
朝代：宋

酴醿忽尽花，春与夏交加。
顷刻当千日，风流能几家。
香丛迷粉蝶，曲蔓走青蛇。
火急要清赏，可人归未邪。
四月五日后圃酴醿芍药侍郎三花盛开醉中成三咏·其二
作者：陈着
朝代：宋

芍药又将开，那堪夜雨催。
密铺萱草衬，巧傍牡丹栽。
省砌休思着，扬州曾看来。
芳菲概如许，俯仰亦悠哉。
四月五日醉书慈云阁
作者：陈着
朝代：宋

峰开荷叶东南倾，梵宫截断西来青。
参差楼阁半空起，撞钟椎鱼撼林垧。
奔走簦笠数百里，随事来乞山中灵。
大众坐饱云捧足，百需顺应水建瓴。
彼饕者谁尸海阃，日鬻三帖出府庭。
交驰争此一席捲，赭山不足搜钵瓶。
囊橐所攫鸟兽散，遗臭满山草亦腥。
檐栋摧落甚败驿，旁风雨湿上见星。
厨烟寂寞甑釜破，残僧菜色身伶俜。
山运忽回缘法到，铁锡飞入总云亭。
伽蓝起舞山鬼避，击大法鼓轰雷霆。
竖硬脊梁施敏手，恢恢余刃新发硎。
仆者以兴弊者刬，如痼病脱沈醉醒。
况今佛流正澎湃，平地丈浪腾沧溟。
何事不可咄嗟办，寺已如画山翠屏。
谁知不忍回首处，山下景色何凋零。
文献故家编下户，潇潇四壁门长扃。
旧来富家鼠窜伏，贫民偶遗风涛萍。
叫嚣隳突尚不已，宛转就缚垂死丁。
春风无分日光薄，冤声苦语那可听。
信有天堂与地狱，咫尺中间分异形。
世变不情至此极，仰面三叹天冥冥。
四月十一日与妇小酌玉莲花前有感
作者：陈着
朝代：宋

西湖西山坡，水乐洞之侧。
有池当轩绿，有花当夏白。
风润脉柔茎，午芳擅正色。
方来玉八瓣，圆中珠一的。
曾携真率杯，相看契清閴。
主人自城居，付与乘閒客。
回头一十年，今日为何日。
窗前小盆池，又见此花发。
花于我何心，我见花自恻。
老妻颇解事，一笑復太息。
胡为不自知，君已八十一。
洛阳白牡丹，杨家红芍药。
魂梦且不到，何独□怀昔。
□□垂头答，风雨天昏黑。
四月朔旦过黄山哭刑部百求弟道中五首
作者：陈着
朝代：宋

河流曲折二十里，过了黄山始直东。
今日卸船须得早，鄮峯已在眼花中。
四次寄意
作者：陈着
朝代：宋

正大从来不径由，穷崖今却伴猨愁。
栖栖宇内知师孔，吃吃人閒爱说侯。
昨夜撞钟搜句到，他年笼壁把名留。
崆峒麦熟关时事，此意还曾入咏不。
因閒坐偶成韵谢黄虚谷
作者：陈着
朝代：宋

梦曾骑马踏京华，老矣盟鸥寄水涯。
回首故人多宿草，攒眉晚节自寒花。
南风漫把初心鼓，西日难将隻手遮。
犹有穷吟谁管领，何时王翰作邻家。
城中赴范纯甫酒有感
作者：陈着
朝代：宋

杜鹃啼断洛阳桥，心与萍流絮与飘。
风雨故都同死梦，山林晚景十年饶。
相逢得醉有今日，万事忘言付落潮。
见说隠居归我里，尚堪鸡黍狎招邀。
城归憩吴竹修家一诗写怀
作者：陈着
朝代：宋

去时桃未蕊，归见石榴花。
白首镫前酒，青山梦裏家。
鹃声心路梗，蚊毒面皮麻。
劳苦书生事，堪嗟老未涯。
壬午九日有感
作者：陈着
朝代：宋

修茂堂中九日杯，今年无復寿兄来。
把萸空感同看会，插菊难教一笑开。
不使犬鸡当厄去，却闻鸿雁送声哀。
浮生忽忽何须感，荒草牛山戏马台。
夏五再游慈云
作者：陈着
朝代：宋

青山屏绕碧溪湾，不是閒身欲到难。
好客易招纔隔水，先茔在望莫凭阑。
三杯便是人閒福，半榻聊分物外安。
扶醉有儿归路稳，不妨风露旧南冠。
外孙黄相儿求写送春三首并示
作者：陈着
朝代：宋

相儿一揖笑嬉嬉，要写酴醿架下诗。
留取他年时展看，外家风景有当时。
外甥黄阿相生日
作者：陈着
朝代：宋

湖山聚秀繫斯文，汝更峥嵘瑞户门。
嵩里是人夸宅相，慈溪之后有曾孙。
书声自可怡重庆，家学何妨涨一源。
远大相期吾耄矣，莫将苦语等閒言。
夜窗书怀
作者：陈着
朝代：宋

夜深万籁平，危坐弗闭户。
不着沈麝香，一空清似许。
竹凉露易零，鲜鲜正亭午。
弹琴大小声，鬼语杂风雨。
琴罢復长吟，吟罢復起舞。
人生三万日，胡可弱不武。
越石勇着鞭，相如志题柱。
惟患不自立，彼于我非愈。
青萍已出匣，抚视气如虎。
生侯死庙食，可以噬而取。
安能久居此，镫花甘自苦。
夜酌丹山
作者：陈着
朝代：宋

石路深深着梵宫，绿阴截断出尘红。
春风杖屦閒忙外，明月山林醒醉中。
有酒何须白莲社，无诗可入碧纱笼。
归途自有儿扶笑，不用过溪劳远公。
夜饮慈云诸公索诗因成长篇
作者：陈着
朝代：宋

世艷明灭萤尾光，客气腾跃烟中香。
烟消萤死竟何有，要知人事亦何常。
今夕何夕山中集，六客相对通肺肠。
樽中不问酒圣贤，得醉即是无何乡。
耳边鼓笛有自好，忽散而去何吾妨。
吾辈本非淫湎流，聊以寄意齐兴亡。
老禅知我酷信我，谓此非痴亦非狂。
呼童展纸快磨墨，听我趁笔穷夜长。
砉然一笑如梦觉，清风明月自有天文章。
大酺·自有干坤
作者：陈着
朝代：宋

自有干坤，扶人极，宗主须还人物。
今为何时节，满红尘富贵，絮花飘忽。
抵障狂澜，提携正印，一柱天擎突兀。
平生分明处，是从容处□，不差毫发。
把朝市山林，一般看了，无边风月。
深衣清到骨。
紫枢府、谁信曾簪笏。
炊脱粟、黄鸡白酒，补菊栽梅，碧溪绕、竹篱茅屋。
无限轻描貌。
都说道、诏书催发。
想回首、招黄鹄。
微微自笑，惟有赤松衣钵。
相陪对门石佛。
女兄归萧氏夫死誓守柏舟郡闻于朝赐旌表褒节
作者：陈着
朝代：宋

终身坚白表重阍，一粹真如玉不痕。
能使齐侯归弔室，自应沛相奏题门。
青天有眼临霜节，黄壤知心妥夜魂。
不见鄞江八行史，叶夫人德长儿孙。
如心侄有诗因用韵
作者：陈着
朝代：宋

越鸟不巢北，流水东不西。
人心胡不常，随世为昂低。
造物善戏人，如儿笑復啼。
行止当自适，何为尔栖栖。
孟春书怀
作者：陈着
朝代：宋

老健羲娥不住车，东君依样做年华。
十来日雨洗梅萼，一半春风归杏花。
醉裏出门忘故我，閒心到处是吾家。
临溪忽悟前程事，流水方生未到涯。
季秋既望吾族子侄以老人会于我家名曰燕老集此意亦可尚醉后写其意
作者：陈着
朝代：宋

飒飒西风来，吹不开眉端。
团团空中月，照不见肺肝。
菊花仍旧香，过雁秋年年。
我怀人得知，流光逝如川。
况此苟活身，包羞天地閒。
不如先露晞，安用空流连。
儿辈何为者，芋栗菘藿盘。
将以寿我酒，岁晚松在山。
我谓非我意，掉头三长嘆。
绕膝不肯离，且笑且进言。
陶潜杜少陵，逢时更多艰。
何尝便忘躯，得酒即开颜。
父子恩爱重，一刻难轻拚。
世路虽偪仄，天道又好还。
但是强健在，心事终已宽。
是亦菽水具，非如五鼎难。
庶几诗礼风，聊以娱亲安。
再拜固以请，愿领家庭欢。
勤勤苦费辞，细听理亦然。
强饮竟成醉，援笔如狂颠。
梗概粗以见，不觉盈长笺。
呼儿为我歌，勿与醒者传。
宝鼎现·望京门外
作者：陈着
朝代：宋

望京门外，怕见催发，东风行马。
清到底、冰壶满了，欲借留来无计也。
祖劝酒、看依依情恋，都在眉尖眼下。
任万户、诗旗曲帐，有笔应难描写。
是则龟组随瓜卸。
好规模、分付来者。
才泛绿、依红小暇，移讲芹宫时促驾。
又指点、秀宁城来脉，疏瀹春流似画。
更巧为、溪山着句，留作千年佳话。
最念一邑酸寒，风雨暗、真几成假。
向纛牙交处，还得儒珍旧价。
便父母、又如何做，但结心香社。
愿阔步、直上云霄，犹□回头奉化。
宝鼎现·着林仙叟
作者：陈着
朝代：宋

着林仙叟，梦境炊得，才香还觉。
回首渺，觚棱何处，云与商量浮计小。
矮矮屋、半弓来闲地，也着三花两草。
沸眼底、鞭风笠雨，不满茶边一笑。
寿骨奇耸神清峭。
散人装、游戏尘表。
帘昼永、长留雅伴，吟唾宽飞潇洒料。
最好是、瑟和琴同调，眉里相看耐老。
更绿草、孙枝可意，谱得家传较早。
争指画额儿儿，欢祝处、荷熏吹晓。
记兰汤初试，当日风光又到。
拚醵饮、任金尊倒。
醉把羲娥傲。
算万事、都是空花，雪柏霜松镇好。
宝鼎现·问今何日
作者：陈着
朝代：宋

问今何日，旧也曾尾，东风鹓鹭。
回首念，家山桃李，归去来兮闻早赋。
梦境里、尽何妨疏散，时趁莺晴信步。
是则是、清闲自好，一点心犹怀古。
记得平世痴儿女。
自灯宵、游了三五。
还次第、湖边去也，寒食清明炊未住。
是处处、是丹青图画，随意狂歌醉舞。
奈蓦被、烟花浪手，一掷残阳孤注。
须信乐极悲来，谁道是、曾歌琼树。
夕阳亭遗涴，翻得江涛似许。
忍望着、□天津路。
最是鹃啼苦。
算世事、消把春看，还有落花飞絮。
宿天宁寺偶成
作者：陈着
朝代：宋

参差新復古禅关，残树疏篁百亩閒。
清晓轩窗初过雨，黄尘城市自深山。
一家暂付客天外，半榻聊分僧夏閒。
犹有故人相访问，到无言处是时难。
宿洞真观呈卢竹溪
作者：陈着
朝代：宋

傍家新筑好，儒道不相妨。
松火客床梦，梅花诗屋香。
欲盟六逸醉，始託四明狂。
高视黄尘表，翛然何有乡。
宿灵石方丈
作者：陈着
朝代：宋

偶因尘隙游灵石，不觉夷犹到夜深。
坐对半窗山月影，参成一片白云心。
寒螀着露更相调，老叶无风也自吟。
分得僧床伴僧梦，梦阑诗料满山林。
寄南湖主人海雪岑
作者：陈着
朝代：宋

别雪岑翁不记年，翁今来管四明天。
看翁捲起南湖浪，洗尽浮尘结浄缘。
寄卢致远
作者：陈着
朝代：宋

春来日日雪满山，雪晴初放春风还。
高人佳处独先得，挼蓝新涨溪一湾。
垂杨隔岸竹隔水，梅花飞香莎草斑。
市声咫尺自辟易，天景呈发无留悭。
何须学徐生东泛海，也休问老子西入关。
手招鸿鹄碧云远，耳狎鸡犬白日閒。
雨畦灌蔬翠鼎鼎，春槽压酒红潺潺。
可以仙吾气，可以童吾颜。
可以平步骚吾吟，免着蜡屐穷跻攀。
可以旷视舞吾醉，安用长袖妍弓弯。
干坤虽大此辄少，媿我衰老非其班。
投我之辖下我榻，便欲援我起尘寰。
携持雅道归破屋，分与松菊盟长跧。
君如不能弃我去，倘可画我浮邱洪崖间。
寄台教王吉甫
作者：陈着
朝代：宋

直溪之水清且洌，可以沃我老枯渴。
直溪之风空且阔，可以舒我穷鬰结。
自闻西来飞霞佩，使我南望片云隔。
苦无筋力抗尘埃，徒有心事交冰雪。
长庚分光到寂寞，好风流閒无时节。
瘿木岂是罍洗材，歜葅不登鼎俎列。
见何所见斯未信，取非所取毋乃亵。
俗眼滔滔鄂州花，古道卓卓元城铁。
自昔瓮城地最灵，而况金坛人更杰。
漫塘词源有流传，实斋理学素磨切。
忽乘朝阳下赤城，坐觉文星灿东浙。
龟手之药或以封，皋皮之座啸自彻。
糠粃在前吾不妨吾后，瓦注者巧吾但安吾拙。
教铎重新雷霆鸣，儒流勇赴江河决。
弦诵洋洋正声合，芹藻楚楚生香发。
北斗泰山收宝望，东观蓬莱是途辙。
何时镫前相对一杯酒，未见颜色惟看山中秋夜月。
寄赋慈溪沈氏爱菊序
作者：陈着
朝代：宋

我不识爱菊，却与菊相识。
寒前后着花，土中央为色。
微苦养长寿，晚香擅清德。
滔滔彼世人，方为桃李役。
谁能起渊明，参到菊太极。
寄赋黄东发湖山精舍
作者：陈着
朝代：宋

断鳌奠极戏者谁，岷山如龙万里驰。
大江之阳起衡岳，崒嵂散作千委蛇。
直趋四明卓秀伟，二百八十峯参差。
潮江合捧山驻脚，伏脉分行东西支。
东或峨眉或凤翼，□□万顷琉璃陂。
二灵龟浮挟霞屿，大涵回顾藏崄巇。
我昔经行一俯仰，问百年前□何其。
迩来世变那可道，前辈风流归春澌。
山川无言黯失色，徒使旁观重歔欷。
西来诸峯江之外，独抱古青何巍巍。
远踏渤澥瀰湠漫，近枕慈水清涟漪。
平生听人历铺说，屐齿欲到足犹縻。
况彼地灵所融结，是为之越老屈奇。
且闻胜处巧着屋，包括光景无余遗。
几年期我数语赘，终恐摸索非真知。
忽焉自省笔自舞，但说此翁他何疑。
怪石棱棱耸瘦骨，秀色隠隠开疏眉。
宽旷能容万壑赴，峭特雄压千秋卑。
云雨蓄洩大功用，波涛变化皆文辞。
上而层阴入凤凰，下而瑞脉生兰芝。
浮□蔼蔼自来去，本相不受时牡脂。
晓猿不惊鹤不怨，幽花野草芳菲菲。
以所见见有如此，又何以观山水为。
君不见苏子由诣京师，自谓终南嵩华虽已见，不若得见韩公琦。
又不见欧阳公赠别时，说道庐山高哉几千仞，即此便是刘凝之。
我翁视此亦何愧，愧我芜拙欠发挥。
若曰湖山精舍自品题，自有黄曹二贤之长诗。
寿吴景年
作者：陈着
朝代：宋

託迹红尘不染尘，径梅溪竹共精神。
字真正逼张居士，禅味曾参印上人。
声色素轻非为老，鬚眉虽皓却如新。
儿孙须得文章力，富贵丛中一寿椿。
寿天宁寺主僧可举八十
作者：陈着
朝代：宋

□□□□□，化身千百亿。
应世来住山，谁是直翁直。
海眼□□脚，春心有铁脊。
阅历十五期，作为万分一。
洗尽旧氛□，□出新金碧。
层霄撼鼓钟，证明大功德。
法嗣镇别洲，澎湃好消息。
欢喜不闻声，赞嘆自生福。
今日是何日，相庆开九秩。
我亦有偈言，自知非本色。
□凭南风便，吹入庄严域。
寿炳同长老
作者：陈着
朝代：宋

飞雪亭边欲雪天，当年生日又今年。
云山卓锡闲心外，湖海烧香笑面前。
每为寒交倾钵施，更多雅客问诗禅。
最高高处长长寿，赞嘆中閒欢喜缘。
寿雪窦寺炳同长老
作者：陈着
朝代：宋

昌黎大颠相接识，为说道理惊孤寂。
欧公喜与惟俨交，爱其文逸通经术。
自顾拟非韩欧伦，漫游亦到沙门释。
明觉后人少野师，湖海宿尊推第一。
胸中自有大藏经，此外三兼翰林笔。
坐断名山皆梵家，能有几人知本色。
不从钵盂计颗粒，则向栋宇争寸尺。
彼滔滔者何足云，我油油然自相得。
年年荷师寿我生，今何以寿师生日。
欲写丹霞赞其高，师自有流乳一峯矗天碧。
欲倾嵩渌扬其清，师自有飞雪千丈挂空白，但有数语一溪藤，相伴瓣香飞入室。
缘师法门本是空，我也将空当真实。
世閒何事非戏剧，请师一笑撼动天开图画壁。
寿马裕斋观文 东山，二章，章四句。 其二
作者：陈着
朝代：宋

凤凰于飞，出自幽谷。
载好其音，集于灌木。
寿马裕斋观文 山之高，三章，章四句。 其一
作者：陈着
朝代：宋

天作高山，大邦之屏。
外御其侮，王国庶定。
寿马裕斋观文 山之高，三章，章四句。 其三
作者：陈着
朝代：宋

人亦有言，如山之寿。
万有千岁，保艾尔后。
寿马裕斋观文 有鹤，三章，章四句。 其一
作者：陈着
朝代：宋

有鹤在林，怀之好音。
载飞载止，食野之芩。
寿马裕斋观文 有鹤，三章，章四句。 其二
作者：陈着
朝代：宋

倡予和汝，爰得我所。
何斯违斯，自贻伊阻。
寿马裕斋观文 江之永，三章，章四句。 其三
作者：陈着
朝代：宋

清且沦漪，有美一人。
怀哉怀哉，率土之滨。
小学识媿·其三
作者：陈着
朝代：宋

工夫靠裏方为学，时习奚分幼壮年。
何幸席閒提掇紧，最明新处是陈篇。
小学识媿·其二
作者：陈着
朝代：宋

指点方名屑训蒙，一方纔解四方通。
定知第一番开说，万水朝宗是正东。
山居避难六首·其一
作者：陈着
朝代：宋

三十六风轮，清磨万古人。
军兴山胜市，岁歉富齐贫。
破絮身饶垢，干粮舌费津。
吾生不足问，世事入长颦。
山居避难六首·其五
作者：陈着
朝代：宋

避地託山翁，归心亦欲东。
西邨明骑火，北渡撼兵风。
抖擞尘衣黑，摩挲泪眼红。
何如且深隠，苟活老光鸿。
山甫用前韵留别因又次韵送行
作者：陈着
朝代：宋

二十年来一见悭，好风吹到小丹山。
心交融畅醒如醉，诗话绸缪忙亦閒。
邨况非今非古处，花时半雨半晴间。
君今更欲寻僧去，知有吟边债未还。
崇福寺大用堂乃魏文节祠旧有半床云一窗月在两掖取舒懒堂诗中语也主僧泽南洲撤两掖尊大用堂而新之魏东斋有诗因次韵
作者：陈着
朝代：宋

鲁公香火寺，便道几经行。
树老存高节，碑全见太平。
浮云从变化，古月自分明。
頼有文孙在，毋忘大用名。
嵊县劝农途中示同寮二首·其一
作者：陈着
朝代：宋

连朝风或雨，今日却霜晴。
簇翠麦苗起，缬斑麻甲生。
鸡邨炊色软，牛陇种痕平。
此意与谁共，老农欢笑声。
嵊县次韵答过客常德尉觅酒
作者：陈着
朝代：宋

渊明欲学醉阳城，种秫无田漫着情。
渴枕误成颓玉梦，空槽宁有滴珠声。
去寻云岛人非俗，吟到雪溪诗转清。
邻瓮夜赊聊送似，知君已洗大苏觥。
嵊县次韵赵主簿
作者：陈着
朝代：宋

为长于斯愧善羣，那当世事日轮云。
吾宁忤俗少行志，谁忍欺民上负君。
临政可能皆冉季，读书均欲致华勋。
有澹台者良知我，嘉惠新诗不敢闻。
应吴伯秀县尉教鄞学求诗
作者：陈着
朝代：宋

四明万丈崖，佳气蒸氤氲。
融结固有在，特起谁如君。
丹霄舞飞霞，青春蔼奇芬。
目下开五色，剩把天香分。
飘飖忽自得，盘薄蓬海滨。
无復出岫想，傲睨黄埃尘。
秋台挟明月，驱驰下东鄞。
谈言邑庠旧，教事非易新。
诗书堕寂寞，衿佩苟朝曛。
欲借肤寸阴，化为无边春。
胡为乎水雷，珍重经纶屯。
何当自山川，流动志气神。
扇之月旦评，推以天风轮。
终然难卷藏，快覩本色真。
词章要织组，手有锦绣纹。
道义在培植，身为枝叶根。
须知大造化，不问官卑尊。
因思杜先生，如古王河汾。
宙宇非不宽，乡里乃急亲。
贤躅渐寥邈，凛凛哉斯文。
吾为石云贺，亦以勉石云。
应百里李天益来求作奉川十咏似之·广莫轩
作者：陈着
朝代：宋

高山处处着虚轩，来此凭阑便欲仙。
下视浮云隔黄雾，平迎行日上青天。
应百里李天益来求作奉川十咏似之·雪窦
作者：陈着
朝代：宋

乳峯真可避人閒，上妙高台天可攀。
未说旷怀便笑傲，堪从险处习閒关。
应百里李天益来求作奉川十咏似之·龙松
作者：陈着
朝代：宋

皮皴肉紧髮苍然，伏雪眠风傲岁年。
不见南阳龙卧者，本心元自直通天。
弟茝家醉中趁笔
作者：陈着
朝代：宋

前山屏开照檐绿，后山如坐膝抱屋。
数亩山园半亩池，松影参差庇梅竹。
九月九日天气清，银白金黄百种菊。
诗人好事酷喜客，新酒篘醲烹野蔌。
中有有识剪髮妻，谈笑咄嗟具鱼肉。
我醉不知日午晡，但觉意气横山谷。
吁嗟乎为何如时，我辈得此一日福。
宇宙自隘我自宽，人生无厌我自足。
梅山生计亦凄凉，一醉何曾计饘粥。
浮邱洪崖总妄传，最好只有三万六千局。
弟茝饮至醉醉归蹶道中荆棘中
作者：陈着
朝代：宋

圣俞小饮亦百杯，高叉两手无欹颓。
曼卿登楼终日饮，端坐人谓神仙来。
二贤佳语三百载，磊磊亦有梅山在。
有人招邀无不如，吞吸樽罍气如海。
夜来一醉不为淫，归路胡为不自禁。
蹴压荆棘卧霜草，接䍦倒着披衣襟。
我来相问胡乃尔，笑而答之言纚纚。
礼岂为我辈设哉，君特未知其趣耳。
今日何日要如何，宇宙偪仄蜂一窠。
进不得以事业见，退老溪曲山之阿。
当时仰天月如水，恍惚采石江头逢醉李。
或时展转见邻檐，如席同舍郎家瓮边地。
以形骸观若狂疏，外形骸观方见吾。
世人总被形役心，我独了了心存初。
渊明对菊败篱下，岂其嗜酒谁知者。
少陵非爱牛炙酒，花鸟感时诗泪泻。
一闻此语心神惊，大梦忽觉暗忽明。
自今有酒但相觅，从人看我兄弟醉中醒。
弟观为众奉里神于丹山僧舍有五绝因趁韵·其三
作者：陈着
朝代：宋

一卷新吟水石香，顿教尘浊变清凉。
唤醒心下十年梦，拜舞熏风面舜廊。
弟观为众奉里神于丹山僧舍有五绝因趁韵·其五
作者：陈着
朝代：宋

迎神旧是醉譁场，榷禁方严酒有坊。
幸免叫嚣成鬼市，不妨安稳服农忙。
弟观喜董稼山至有诗因次韵二首·其二
作者：陈着
朝代：宋

误辱高轩访子云，须知我自是玄真。
石心已落千寻海，霜鬓难留一髮春。
门外道途新旧眼，兵前朋友死生身。
如今聚首休轻别，他日黄金枉铸人。
张敬之县尉
作者：陈着
朝代：宋

仙棹发秋湾，稽山到不难。
要将培远业，便答自初官。
秦望一峯峭，贺湖千顷宽。
用心行己处，时向此中看。
张时斋书生也坐穷以星学资身赠其远行
作者：陈着
朝代：宋

书生例饥困，世路方偪仄。
胡为乎此中，兀兀朝以夕。
问之俛而答，初意岂今日。
几年镫火窗，谓可生羽翼。
时事出料外，竟作沈海石。
寒谷春难回，涸辙水难激。
聊分星家波，食此一涓滴。
终然不自赡，拍案动远色。
江湖天风长，万里谁能絷。
姑以术资行，或者儒得力。
泰与否相除，剥与復消息。
要知穷非穷，当遇识者识。
復越悟本寺主僧文蔚惠丹剂
作者：陈着
朝代：宋

师归古越老梅根，我住小丹山下邨。
赠我金丹知有意，要生羽翼到云门。
念奴娇·雨帘高卷
作者：陈着
朝代：宋

雨帘高卷，见榴花、应怪风流人老。
是则年年佳节在，无奈闲心悄悄。
巧扇风轻，香罗雪湿，梦里曾看了。
如今溪上，欢盟分付年少。
偏是眉好相宜，呼儿扶着，把菖蒲迎笑。
说道浮生饶百岁，能有时光多少。
幸自清贫，何妨乐趣，谱入瑶琴调。
杯杯酒满，这般滋味谁晓。
怜猫示内
作者：陈着
朝代：宋

黑花一衔蝉，畜之今几年。
捕攫奔走捷，巧黠乃其天。
一脔亦割啖，分与眠席眠。
迩来主人出，出久厨无烟。
罄室鼠辈少，时得聊自延。
不就邻妇呼，宁饥肯垂涎。
夜寒身无栖，竈窟恬余暄。
灰染突尘涴，毛色非旧鲜。
主人来归初，绕室如诉冤。
旁人固不解，主人当知怜。
云何云可恶，恶彼身挛拳。
依随行坐閒，呵叱加笞鞭。
不念昔可爱，惟恶今非前。
本来是一物，色改爱遂迁。
吁嗟乎猫乎，岂独于猫然。
人于夫妇閒，情义亦罕全。
花颜少年时，偎倚心相缠。
皤皤白髮垂，相丑亦相妍。
吁嗟乎人乎，有耳听我言。
人生七十稀，能得几时安。
毋以私自贼，同室操戈鋋。
举案与齐眉，当如孟光贤。
糟糠不下堂，当与宋弘肩。
不然祇自苦，于我何益焉。
我赋我妇读，一笑愿不愆。
悼出童尚质二首·其一
作者：陈着
朝代：宋

南山山最秀，之子得其精。
年少文偏老，身通道自亨。
得交空所藴，见义勇于行。
今日知无憾，声名一死生。
悼出童尚质二首·其二
作者：陈着
朝代：宋

聚散几怱怱，真如醉梦中。
分虽甥舅异，情实弟兄同。
坐夜镫前雨，嘘春扇底风。
伤心今已矣，庭草泣秋虫。
戊寅三月十一日为桑麦说苦
作者：陈着
朝代：宋

一年景象在春光，底事今年春反常。
四十日来无点雨，二三月裏却多霜。
麦苗病燥饭亏料，桑叶死寒蚕绝粮。
天下苍生不堪命，但看人事即阴阳。
戴帅初九日无憀以满城风雨近重阳为韵七首袖而示余因次其韵·其七
作者：陈着
朝代：宋

平生朋友乐，鱼泳雁飞翔。
如今不復昔，往往深退藏。
安得无言心，相照松柏霜。
饮此九日酒，味哉剥果阳。
戴帅初九日无憀以满城风雨近重阳为韵七首袖而示余因次其韵·其三
作者：陈着
朝代：宋

年年好时节，雪月花与风。
谁知百年内，忧乐元不同。
方其少壮日，日日醉梦中。
年年旋衰飒，有景谁復穷。
戴帅初九日无憀以满城风雨近重阳为韵七首袖而示余因次其韵·其二
作者：陈着
朝代：宋

迩来三五年，处处罹过兵。
谁能宴龙山，无復游彭城。
今兹九日至，正尔百感生。
仰天破帽落，失笑还自惊。
戴帅初九日无憀以满城风雨近重阳为韵七首袖而示余因次其韵·其五
作者：陈着
朝代：宋

履险须顿足，逢躁须戒吻。
况今为何时，正恐无地隠。
柴门倘可闭，即与桃源近。
岂无耆旧在，努力各自谨。
戴帅初九日无憀以满城风雨近重阳为韵七首袖而示余因次其韵·其四
作者：陈着
朝代：宋

吾髮白且老，面目又尘土。
流落如秋娘，无復画眉妒。
徒怀万里心，夜梦良劳苦。
欲言言向谁，鸡鸣正风雨。
戴时可家赏木芙蓉花醉赋
作者：陈着
朝代：宋

西风不是芳菲节，木落山空景凄切。
頼有桂菊聊记时，殿后拒霜花始发。
我携樽酒来问花，花于此时擅奇绝。
先白后红知物变，有色无香自韵别。
寓轩主人古风流，不肯移种防慢亵。
两根两花相妩媚，自况鸿光自娱悦。
幸而桃李不同时，彼纷纷者当愧杀。
颇云此花最宜霜，待有霜时酒还设。
良辰美景休拈掇，白髮朱颜易交割。
我今耄矣不足云，劝君年年自此醉倒梅花雪。
戴时芳时可学子吴叔度文可载酒西坑劳苦
作者：陈着
朝代：宋

惊魂何事到西坑，岂是三生愿莫偿。
两寺鼓钟醒客梦，一邨草木助吟香。
人情物变多时样，水色山光自古妆。
我本无何乡裏住，仰天俯地两茫茫。
拜先外舅墓坐雨用赵景文韵二首·其一
作者：陈着
朝代：宋

说着韬翁泪泫然，得来展墓及春先。
松楸旧壠惊如许，风雨寒宵坐有缘。
余味淡交微醉酒，回头流俗未烹鲜。
明朝又别西山去，多少怀思集晚年。
挽孙大监二首·其一
作者：陈着
朝代：宋

家学自相师，名成六馆推。
春风中哨立，古道上安驰。
朝擅敢言直，民歌不忍欺。
危时方倚重，猨鹤已追随。
挽张正甫二首·其二
作者：陈着
朝代：宋

河汾坐下旧诸生，拔颖丛中学早成。
公相品题文艺价，乡人辟易义风情。
本来云雨蛟龙志，老去山林猨鹤盟。
桂子不须坟上落，此君原自不争名。
挽族父承务郎衡之三首·其三
作者：陈着
朝代：宋

当年延桂塾，承乏愧无能。
以子视宗族，如家安友朋。
春风文字酒，夜雨诵絃镫。
古首凄谁续，心安泪欲冰。
挽曹泰宇居士三首·其三
作者：陈着
朝代：宋

怱怱相聚处，未足满平生。
镫雨对眠梦，花晴携话行。
前盟空在耳，外哭若为情。
已矣不可作，高山孤月明。
挽王开叔
作者：陈着
朝代：宋

裔自三吴秀四明，士林着不尽峥嵘。
江淮游览诗随气，乡里推评实过名。
最是与梅相契友，翛然易箦了平生。
北风飞旐余山路，稍得悲歌薤露声。
挽袁镇
作者：陈着
朝代：宋

名笔记新茔，何须更乞铭。
空山有琴瑟，有子足门庭。
死异十年远，归同一穴宁。
乡人指余庆，书气发林垧。
挽赵集贤□□三首·其二
作者：陈着
朝代：宋

三年集贤院，一老远游身。
镫火影相弔，家山眉两颦。
生还空有日，病卧竟无晨。
瞑敛夫何憾，同朝多故人。
摸鱼儿·碧油幢、一开藩后
作者：陈着
朝代：宋

碧油幢、一开藩后，便思量早归去。
工夫着紧新城好，风月万家笙鼓。
游宴处。
要管领春光，补种花无数。
何须更驻。
只画了潇湘，扁舟径发，挥手谢南楚。
江帆卸、撑入清溪绿树。
家山三两程路。
安排小马随猿鹤，勾引诗朋酒侣。
潇洒处。
是则是初心，只恐难留驻。
忙须着句。
把泉石烟霞，平章一遍，回首凤纶舞。
教学退作二首·其二
作者：陈着
朝代：宋

话言超出求名外，心力分从负米余。
幼学得师终有获，立根本处頼深锄。
敬赋虚斋孙君容膝
作者：陈着
朝代：宋

云连屋不居，三閒葺茅茨。
田园非不宽，一亩环竹篱。
楚楚山下花，湛湛池边□。
丈室南坡□，容膝以扁之。
谁谓方回旋，天境春熙熙。
壶中着仙翁，芥子藏须弥。
虚诞彼异端，我□异于斯。
圣贤与我对，经训星日垂。
可以读离骚，可以击壤诗。
回头纷纷者，金碧贮狂痴。
声色性命斧，财货盗贼资。
皇皇窘其庐，日怀不足私。
蚊蚋同旦暮，不满一唾嗤。
岂识天下乐，本非外铄为。
己大物自小，心旷神斯怡。
一则万条□，静者动蓍龟。
吾方谋一榻，尽老聊娱嬉。
今日为何日，此理知者谁。
达哉子孙子，吾知有吾师。
新揭州学扁乡人求赋
作者：陈着
朝代：宋

芹水扬新波，杏坛敷新阴。
春风年年事，乃有春如今。
熏熏礼义香，洋洋弦诵音。
但看此身贵，遐不在玉金。
畴昔岂□梦，足絷口就瘖。
风雨魑魅多，一坎几千寻。
文明应奎壁，杲杲白日临。
绠之濯清泠，鼓之起埋沈。
犂锄彼自分，丕我以佩衿。
花封肇鱼符，儒庠视泮林。
筮吉更扁揭，籀法何严森。
正气护宫墙，精光贯书琴。
贤侯莅落成，寮寀分盍簪。
慇懃公堂酒，再拜奉一斟。
愿言寿斯文，师友相规箴。
道腴养斯丰，学深浚斯深。
厎柱既有在，狂澜可能淫。
庶为邹鲁国，不负孔孟心。
春午二首·其一
作者：陈着
朝代：宋

春城那被酒缠绵，燕姹鶑娇近午天。
花影满帘庭院寂，碧纱窗迥淡如烟。
春午二首·其二
作者：陈着
朝代：宋

着雨杨花困舞绵，暖风扬作晚晴天。
一场春色归何处，芳草斜阳淡淡烟。
春日偶成二首·其一
作者：陈着
朝代：宋

老景还逢春一番，尚能消受自温存。
蚕寒风雨梨花屋，蕨熟人烟桦角邨。
无事课儿多闭户，有时见客一开樽。
旁观莫笑谋生拙，元是诗书旧子孙。
春日偶成二首·其二
作者：陈着
朝代：宋

乌兔催更日夜番，独于衰朽尚相存。
世情富贵鲍鱼市，老眼风流麻鸟邨。
牢立诗肩撑雨屋，施营酒料续春樽。
芒鞋又办游山计，我亦兴公不姓孙。
春晚课摘茶
作者：陈着
朝代：宋

玉川子后是吾生，自课园中拾晚荣。
搀雨金芒排世好，饱春香瓣见天成。
不烦钲鼓腾山噉，剩有旗鎗战酒兵。
凤舞赐团今绝想，只凭苦硬养幽清。
春色十分
作者：陈着
朝代：宋

今日冠春春十分，画图深处着侬身。
纷纷扑面狂蜂蝶，错认閒人作主人。
昨方为桑麦说苦今日忽喜得雨
作者：陈着
朝代：宋

连日南风雨不成，今朝忽有洗檐声。
春膏唤起地元气，仁脉流行天本情。
桑妇惊传二叶迸，田翁痴望两歧生。
穷阎繫命皆蚕麦，最是难供急急征。
晴行
作者：陈着
朝代：宋

久晴常欲厌，黓裏却宜晴。
溪瘠容鱼穴，风恬安雁程。
空山岩出相，老树叶生声。
此景吟不尽，明朝重细评。
晴郊意行到梅山示弟茝
作者：陈着
朝代：宋

安排聚首易参差，信意行来始是奇。
山色堪餐饶有菊，樵歌相应自成诗。
危时杯酌旱云雨，老境襟期春水澌。
醉裏更无门外话，一声寒雁弟兄知。
朝归生日
作者：陈着
朝代：宋

当年分得月中胎，八岁精神愈觉开。
小学路头方谨入，平生根脚要深培。
家贫只问子贤否，父老何妨兄教来。
须识此身关繫大，莫如流俗赴波颓。
梅初破蕊
作者：陈着
朝代：宋

朔风惊晓雪花干，尽力寻梅不道寒。
万事不如初见好，一枝全胜满园看。
梅山弟家醉中
作者：陈着
朝代：宋

意行无定处，适口无夙嗜。
门外自风埃，山中有余地。
事事皆顺境，物物皆真味。
梅山今何人，而我亦同数。
麋鹿所惊怪，草木或不置。
一杯復一杯，闺中笑声沸。
古道固如此，乃有此同气。
谓我且须留，崦嵫红未坠。
梦中得诗二句王景云闻之拟成八句来因次韵
作者：陈着
朝代：宋

浮生谁不爱名成，未到头时未是名。
不意事多人易老，知音者少路难行。
清閒信是终身福，得失须教一念轻。
林下有家归有日，离骚声裏听猨声。
次儿瀹以诗四首道各意因两用其韵·其七
作者：陈着
朝代：宋

俗氛炎鬰攸，世燄毒恶来。
清当友孤竹，隠当友仙梅。
次儿瀹以诗四首道各意因两用其韵·其六
作者：陈着
朝代：宋

角利蛮与触，幻世慈若巴。
当知靠裏业，自有书满家。
次儿瀹呈石秀叔韵
作者：陈着
朝代：宋

寒雨满城诗客孤，秋风万山帽人少。
何如对床千古心，白髮黄花傲昏晓。
次前人拉游南山借意道别
作者：陈着
朝代：宋

公与南山是夙知，三年对面肯轻离。
长汀明月催孤棹，广莫高风酹一卮。
采菊空怀忘辩意，有台须立太平基。
坐岩□处如追旧，尽取瑞峯留退思。
次前人韵以寄
作者：陈着
朝代：宋

流俗谁能问故知，慇懃书信驿同驱。
古心地老天荒日，閒意风来月往时。
交一臂閒机尚失，隔千里外会难期。
从今要识相思瘦，认取青山槁木枝。
次前韵与前人同舟自城归
作者：陈着
朝代：宋

夜泊南津梦岸斜，老来行役祇堪嗟。
满篷风露五更月，残梦溪山百里家。
蹴起睡奴催縴路，坐同吟伴说梅花。
此归又且深深住，澜倒中閒要见涯。
次前韵与舅氏竺九成求芋
作者：陈着
朝代：宋

何处蹲鸱美，云南一望中。
角巾临晚岁，拙语寄西风。
喜报无干鹊，缄回靳篆虫。
还诗元有例，盍与昔人同。
次前韵二首·其一
作者：陈着
朝代：宋

玉奴留下唾花干，夜逐嫦娥入广寒。
不许世人轻着眼，漫教对此细评看。
次前韵二首·其二
作者：陈着
朝代：宋

竹溪诗笔几曾干，遗我新诗照眼寒。
不用寻梅霜月底，祇将诗句作梅看。
次前韵二首似前育王寺主僧如日·其二
作者：陈着
朝代：宋

桂渐吹香菊渐斑，西风送步得高攀。
天开图画着二老，我亦何妨一笑閒。
次前韵似云岫
作者：陈着
朝代：宋

一帘云影隔尘埃，小小禅心为客开。
坐久不知风雨恶，柏炉香裏话诗来。
次前韵吴山甫解嘲
作者：陈着
朝代：宋

望春山下剡溪湄，穷处无聊甚系纍。
竹会依然思二阮，苗凶行矣入三危。
枭声只盍闻而睡，蛇影堪期达者知。
试问流空千古月，过云妨得几何时。
次前韵戏似
作者：陈着
朝代：宋

喜逢新岁带春回，四老过从贺泰来。
君若燕毛分次第，我当鹤髮领徘徊。
忺怀爵跃空相望，弱脚蹒跚阻一陪。
传语诸贤任抛外，百年夫妇自衔杯。
次前韵示前人
作者：陈着
朝代：宋

人生不料有今年，知汝扶亲走翠巅。
动脚可能无陷穽，保身正合惧冰渊。
夷伤无奈明归地，坎险惟将心靠天。
岂意老躯几折臂，未能扃户日高眠。
次前韵示弟茝
作者：陈着
朝代：宋

梅老竹疏疏，先人有敝庐。
偷生俄八十，课子尚三余。
脚软安凭杖，牙衰烂煮蔬。
天犹嫌过分，时復病河鱼。
次前韵谢月窗兄见和
作者：陈着
朝代：宋

人得清閒便是仙，秋光堪画欠龙眠。
泻檐纔歇催诗雨，入户惊飞落纸烟。
句与杜陵同中律，世无钟子莫知絃。
籁鸣机动聊相友，捧砚犹强武士贤。
次吴竹修寄泽南洲韵
作者：陈着
朝代：宋

君客蓬堧偶滞留，我寻菊伴枉经由。
翠微轻失相逢笑，白髮堪禁几别愁。
只为交情如管鲍，未能忘物似聃周。
何妨重约论文酒，尚有橙黄橘绿秋。
次和天童僧惠杲书记袖诗来访三首·其三
作者：陈着
朝代：宋

出山相过便东行，水落山空一别轻。
留得清诗照窗几，万花妆裏独梅兄。
次弟观为陈子得纳妇别李亲家
作者：陈着
朝代：宋

马头姻缔热相寻，谁识清交旧绂簪。
泽底李无门望态，村中陈有世婚心。
别来得见百罹后，坐到忘言两意深。
醉裏送君何所有，嚼梅花碎写成吟。
次弟观二首呈雪航·其二
作者：陈着
朝代：宋

如今事如许，我得强痴顽。
避世贫为福，信天忙亦閒。
干坤孤注外，风月两颦閒。
剩有游山记，从他野笔删。
次韵义乌贾养晦元夕书怀
作者：陈着
朝代：宋

新得新晴纵夜游，纱笼喝道肯迟留。
风流买市皆如愿，雪艷歌筵总莫愁。
不放晴光半分过，亦知人世一沤浮。
星星镫火须臾事，何似长看素月流。
次韵云岫偶成
作者：陈着
朝代：宋

偶来云外见青山，有感人閒两触蛮。
谁识禅心夜来雨，西风唤起喜中嘆。
次韵仁泽僧来见
作者：陈着
朝代：宋

嵩溪修竹下，一榻坐幽深。
时异交游少，年衰百病侵。
生涯成鸟啄，邨景付猨吟。
惟有相从梦，时时到梵林。
次韵似前人
作者：陈着
朝代：宋

山居随意旋添成，截断人閒利欲腥。
兰茁不妨虚白屋，松苗如见旧毡青。
书痴面目唾亦笑，酒圣风流心自醒。
閒裏光阴天下乐，谁知此处是思亭。
次韵侄溥到云南外家回
作者：陈着
朝代：宋

二竹家传一髮微，眼中难问是和非。
诗书事冷官符惞，韦布形枯缯户肥。
儿戏仙楼空梦见，老过颠岭只愁归。
山溪亦有不平处，终日諠声水战矶。
次韵八侄三首·其三
作者：陈着
朝代：宋

花开便是候催归，济楚生香清復微。
遥想折来深院宇，似初匀粉小青衣。
次韵内侄竺稷留别
作者：陈着
朝代：宋

外家忠厚世多才，挑辔相过一笑开。
珍重年光记亲戚，绵延义脉到云来。
后生要积为山篑，前事休论覆水杯。
榾柮炉头好情话，莫衝风雪便轻回。
次韵刘后村所赠延庆主僧圭復翁诗三首·其二
作者：陈着
朝代：宋

清到復翁方是清，不求名处莫逃名。
南湖一片平铺水，中有拍天波浪声。
次韵刘生秋夜郊行
作者：陈着
朝代：宋

护索郊行秋夜秒，无心万籁自悲鸣。
月林散叶风前下，村舍孤镫夜半明。
暗裏家山应在望，醉中砧杵不关情。
归来东榻鸳衾稳，应笑词人怨五更。
次韵前人为人诬告受羊
作者：陈着
朝代：宋

冰蘗肝肠无诡随，彼嚚何物妄相持。
梦魂不到菜园破，行止肯教芒屩知。
安用舌埋防异日，空闻肉袒有当时。
从他万口自公议，谁学偿金直不疑。
次韵前人伤古
作者：陈着
朝代：宋

当年天与袴中儿，天到如今不与时。
事变风涛掀地轴，军声电雹散雷槌。
鬼蓝柄国苦相误，佛会守城甘自痴。
旗盖已随□驾去，留西太乙更谁欺。
次韵前人取别二首·其一
作者：陈着
朝代：宋

初心高处欲穷游，兀坐书窗七月秋。
风雨已成贫甫嘆，山云却为老韩收。
从来人事有圆缺，可是天公分去留。
正尔无聊负暄立，赤书忽落剡溪头。
次韵前人寒食
作者：陈着
朝代：宋

今年寒食倍心寒，不独松楸感涕潸。
青草遥悲新瘗冢，苍梧错认旧来山。
人生醉梦干坤裏，时节晦冥风雨閒。
只有杜鹃知此意，傍云啼去又啼还。
次韵前人新晴三首·其一
作者：陈着
朝代：宋

流鶑恰恰报新晴，如醉春光畅踏青。
金犊车前诗料足，不妨分付入骚情。
次韵前人新晴三首·其二
作者：陈着
朝代：宋

泥香风软燕忙时，宿雨微中起较迟。
试捲珠帘问花事，画秋韆外袅晴丝。
次韵前人祈雨未应二首·其一
作者：陈着
朝代：宋

交秋苦旱走疲农，惟合投忱地府龙。
里社相师凭梵呗，山川无语笑盲聋。
忍教地宝罹枯渴，安得天机捷应舂。
联日定劳君眼力，雨晴只隔望春峯。
次韵前人祈雨未应二首·其二
作者：陈着
朝代：宋

龙君非是忍忘农，一敬初终自见龙。
雨感通时元有待，天分晓处可曾聋。
雷车怒激腾东海，火伞忙收入下舂。
我辈报神无别事，请裁佳句勒霞峯。
次韵前人讯余遭蹶之苦
作者：陈着
朝代：宋

桑榆正要补东隅，与子初期继二疏。
铁马涨尘难着脚，霜猨引径各伤肤。
苦劳筋骨宁非福，剥落皮毛不管癯。
剩欲寄书相慰藉，呼儿频问雁来无。
次韵前人访旧
作者：陈着
朝代：宋

铁石心肠本自顽，着身无所奈时艰。
仙丹难问桃花洞，诗笠聊寻饭颗山。
道义岂随天地闭，风埃不放水云閒。
相逢休说如今事，回首斜阳古汉关。
次韵前人贵籴
作者：陈着
朝代：宋

麦甑凄凉稻尚青，粒珠乘急价掀腾。
市平本易无千斛，仓籴良艰且五升。
长是信天还自活，未能送鬼任多憎。
回头钟鼓羣峯寺，饱饭高眠独有僧。
次韵前人道中
作者：陈着
朝代：宋

开遍梅花柳渐丝，甘棠次第又添诗。
马头邨路皆官况，面上春风是己知。
山笔重时谙事体，蒲鞭轻处惜民饥。
老夫尚解随人后，舞劝碑潭水一卮。
次韵前人醵更生会三首·其一
作者：陈着
朝代：宋

满天地裏暗尘飞，老息奄奄一髮危。
种秫为生姑託醉，采薇忍死未忘饥。
三閒书屋鬼神护，百两芒鞋风雨知。
咄咄书空如梦寐，龙山谁记有佳期。
次韵前人醵更生会三首·其三
作者：陈着
朝代：宋

世变如轮到厄年，危魂飞遶万山巅。
冥心前路追陶令，回首中原属汉渊。
树鹊频惊枝上月，酰鸡苟活瓮中天。
悠悠未是归时节，风雨何□復对眠。
次韵前人醵更生会三首·其二
作者：陈着
朝代：宋

劫火吹炎海水飞，九州同惴釜鱼危。
有时杜老泪盈把，终日颜回面忍饥。
今古滔滔无限事，干坤纳纳竟何知。
便教强趁黄花约，终恐趑趄罚后期。
次韵前人重阳
作者：陈着
朝代：宋

说道贫閒亦自忙，谁知硕果自存阳。
堪怜冻病如无己，不復狂游似季常。
过眼世情多逐臭，闭门家话自生香。
重阳已在西风裏，空有龙山入梦乡。
次韵前人食素馄饨
作者：陈着
朝代：宋

庖手馄饨匪一朝，馔素多品此为高。
薄施豆腻佐皮软，省着椒香防乳消。
汤餠粗堪相伯仲，肉包那敢奏功劳。
还方谨勿传方去，要使安贫无妄饕。
次韵剡张知录见寄
作者：陈着
朝代：宋

危途盍把隠为师，名姓翻嫌世或知。
栗里已成终老计，桐乡犹记旧游时。
云山杳杳勤搜便，风雨潇潇独寄诗。
目送心期无别语，厚培根本做春枝。
次韵单君范行李中诸诗前数章自道后二章为单君作也八首·其七
作者：陈着
朝代：宋

浮世憧憧为底忙，百年光景等风狂。
干坤自隘胸襟豁，言语无多意思长。
但觉高歌同夜酌，未应别赋写春伤。
吾侪渐喜无人识，自做无名草木香。
次韵单君范行李中诸诗前数章自道后二章为单君作也八首·其八
作者：陈着
朝代：宋

山林气骨本来癯，客气乘时敢阚虚。
韩愈无医惟赠遣，宗元何病岂工书。
不烦天女梵花散，自有乡人傩茢除。
到底羣邪须一正，请师孔祷莫踌躇。
次韵单君范行李中诸诗前数章自道后二章为单君作也八首·其四
作者：陈着
朝代：宋

纷纷万变自鸿荒，人事都归梦一场。
龚胜余生祇廉里，渊明初意岂柴桑。
山林有味儿亲圃，风雨无眠客对床。
衰老近来诸事废，渔樵唱和是文章。
次韵卢致远见示
作者：陈着
朝代：宋

新春欲洗旧氛埃，并竹寻溪试一来。
冻雨忽交疏霰下，严风不放寸云开。
主人雅量诗相住，老客归心梦亦催。
滑道何妨徐着步，袖中金薤不虚回。
次韵史猷父
作者：陈着
朝代：宋

西崦残晖薄首邱，与猨同啸鹤同游。
山林一出资惊笑，风雨多情管滞留。
前别忽来如再世，后期禁得又三秋。
湖天倘有相从分，为我何妨割半洲。
次韵史芝崖
作者：陈着
朝代：宋

浮生真梦幻，看破已频频。
花柳春心古，干坤世事新。
争芳多暖处，感旧独幽人。
宝重復珍重，清风明月身。
次韵吴应奎解嘲
作者：陈着
朝代：宋

两别因循久酿疑，其如老病骨纍纍。
心铭自勒家庭苦，手绠曾悬坎井危。
吠雪有声非我累，仰天无愧要相知。
交情须看寒松柏，傲尽春风桃李时。
次韵吴竹修发慈云
作者：陈着
朝代：宋

入山知几约，手墨未曾干。
危世一游重，清交百念寒。
吟成佳句易，说到太平难。
终夜饮不醉，何从得睡鼾。
次韵吴竹溪谢单景山载酒
作者：陈着
朝代：宋

杯盘移醉冠春园，酒散人归月在门。
何日喜还供笑语，酌君邨酒侑齑盆。
次韵四明孙常州
作者：陈着
朝代：宋

忽忽光阴日隙尘，回头十载两襟分。
听经偶枉真人驾，过首犹怀处士坟。
危世清风谁一面，青山啼鸟自相闻。
慇懃寄到新诗卷，奇字终须问子云。
次韵夜坐
作者：陈着
朝代：宋

山林分老不求官，梅月窗深耐坐寒。
浮世人如春梦乱，明朝事作宿缘看。
膝边镫火心相付，眉裏杯盘量自宽。
睡去醒来朝復暮，百年如此是平安。
次韵天台陈榆收
作者：陈着
朝代：宋

世态自浮轻，犹存冷处盟。
功名随泡影，道义要权衡。
打破片云隔，来分半日清。
且须谋隠事，未问把天擎。
次韵奉慈寺主居简
作者：陈着
朝代：宋

纳交虽浅自知深，一见如抽病眼鍼。
已约飞云狎来往，谁知峯顶有千寻。
次韵女淑寿兄诗
作者：陈着
朝代：宋

道韫生来亦谢芝，解吟今有寿兄时。
着行布字银钩细，镕意成辞金薤垂。
义气流行亲手足，笑风吹到老鬚眉。
自家儿女能如此，一味清甘足解颐。
次韵如岳醵饮西峰寺分韵成诗十四首见寄·其一
作者：陈着
朝代：宋

人世浮浮风裏尘，不须更问果何因。
有时意思悠然处，流水青山便是亲。
次韵如岳醵饮西峰寺分韵成诗十四首见寄·其八
作者：陈着
朝代：宋

不到西峯为日久，一日一日一日又。
明日有约为此游，一片云山想依旧。
次韵子仓二首·其一
作者：陈着
朝代：宋

清溪游倦又浮家，带雪来观上国华。
飞檄有声争致稿，通闺得荐已攒花。
立看云雨蛟龙起，坐笑春风鸟雀譁。
好向江湖忙着句，回头纶凤出南衙。
次韵子仓二首·其二
作者：陈着
朝代：宋

君学柯山我学家，相逢悃愊两无华。
有缘偶食金陵粟，连岁同听玉树花。
各占路头图展布，不随人口斗諠譁。
向来平实交相勉，笑杀粗心古押衙。
次韵孙古岩冬景
作者：陈着
朝代：宋

腊天风景最无常，儿造颠狂亦有方。
将放雪飞连夜雨，欲留晴住一朝霜。
城头柳色吟边动，山曲梅花梦裏香。
身在黄尘三尺外，静中无日不春光。
次韵少野
作者：陈着
朝代：宋

古调难逢钟子期，近交祇数巳公诗。
家风自别閒相似，心事无涯话有时。
草木味中犹着我，荆榛丛裏更同谁。
衰年如许会能几，俯仰悠悠云水知。
次韵崇福老泽南洲
作者：陈着
朝代：宋

邯郸枕上梦回身，景照窗前醉卧人。
山别是天迟放晚，鸟知何世早呼春。
干坤大事三缄外，湖海清交一笑新。
山去莫嫌来往密，免教云树两驰神。
次韵帅初浙西回及得新居三首·其一
作者：陈着
朝代：宋

闻得胥江尚涨沙，往来虽便重嗟嗟。
旧游怕说铜驼棘，遗曲难听玉树花。
满目山川谁是客，无情天地若为家。
栖栖又入西峯下，踏破山鞋几两麻。
次韵弟茝醉中示弟观二首·为弟茝道
作者：陈着
朝代：宋

斑髮朱颜楚秀翁，陶陶乐意与天融。
凌虚长啸天无际，耐静高眠日过中。
茅屋生涯消几许，梅花气味最相通。
诗书风日何妨共，载得归来自甬东。
次韵弟茝醉中示弟观二首·自道
作者：陈着
朝代：宋

六十家婆八十翁，此心无事便融融。
肉香韭甲磁盆内，蝶梦梅花纸帐中。
自有干坤无俯仰，谁知否泰是穷通。
出门一笑春风阔，孤鹤横天忽自东。
次韵弟观到蔡峰庄
作者：陈着
朝代：宋

簇簇羣山似铁围，中閒着屋与山依。
园多芋栗佐清饮，池足芰荷供隠衣。
畴昔搬家牛自跨，有时见客鹤先飞。
未宜回首林邱旧，剩把诗脾厌翠微。
次韵弟观咏丹山池荷·其一
作者：陈着
朝代：宋

寺枕丹霞五月凉，藕花数朵碧漪塘。
梵天幻出水云锦，法雨洗空时世妆。
七宝池边分得种，大乘经裏喷来香。
是花是色只如是，笑拍阑干何有乡。
次韵弟观咏丹山池荷·其二
作者：陈着
朝代：宋

一雨西来满寺凉，盈盈不语立方塘。
远公白社所修种，浄土青胎无点妆。
要向花光见菩萨，肯从色界问莲香。
回头玉手双杯处，多少风流堕醉乡。
次韵弟观喜雨二首·其一
作者：陈着
朝代：宋

天敕龙瓢到底倾，阿香飞驾会苍冥。
风霆震迭四溟立，宇宙清凉万物醒。
行蚁知几先畏湿，升蜗向上漫遗腥。
平生霖雨苍生志，对景空怀海上亭。
次韵弟观喜雨二首·其二
作者：陈着
朝代：宋

世事纷纷付渺茫，且迎雨信看农忙。
鸠声隔树宿云湿，牛影落田新水凉。
处处丛祠羣卜稼，家家蓐食早炊粮。
及时种得苗青活，便觉秋风饭粒香。
次韵弟观晚春风雨
作者：陈着
朝代：宋

天正宜晴却又非，云顽未是放开时。
可曾路滑官移缓，但觉山寒农务迟。
风雨颠狂如醉汉，干坤正大亦嬉儿。
阴阳自有人调燮，牢闭柴门只自规。
次韵弟观用王介甫桃源行韵写感为西湖行
作者：陈着
朝代：宋

钱塘江头驻龙马，西湖风光甲天下。
西湖西边屋万閒，中有沈沈醉花者。
鶑鶑燕燕日日春，萍虀豆粥蜡代薪。
黑杀吹飈忽过江，忧贻君父辱在臣。
烽火连天天已近，浪将督师答天问。
畏缩不前江神嗔，坐受排墙侣西晋。
我行六桥扇障尘，仰面发恸风岸巾。
误国至此脐莫噬，安得包胥哭向秦。
次韵弟观田蚕即事
作者：陈着
朝代：宋

诗礼虽传世，农桑不离门。
梅天缫雪屋，秧雨种云邨。
衣帛知先老，含饴拟弄孙。
愿言同井乐，无怨亦无恩。
次韵弟观过黄山
作者：陈着
朝代：宋

晓雨纔收数点轻，江云未放十分晴。
舟行曲港难为縴，峯有佳山莫问程。
次韵张子乔来见
作者：陈着
朝代：宋

人生自多事，本是一蘧庐。
忽忽梦柯外，纍纍炊剑余。
清吟投病枕，细读当医书。
此去更何日，相过话索居。
次韵张子华中秋感时
作者：陈着
朝代：宋

干坤万里一长吁，老惫悠悠据槁梧。
未死自惭前死欠，有生不若此生无。
纵闻新诏开途辙，难把陈言入范模。
寄语嵩峯子张子，山林深隠是耆儒。
次韵张子开喜雨
作者：陈着
朝代：宋

甘泽连朝拍稻畴，老天着意做今秋。
软炊已报生尘甑，艰食俄忘淅米矛。
甽口涨新浮白腻，禾头濯秀湿青油。
疲农欢喜还长嘆，官已催租不待收。
次韵徐何慊九日登高
作者：陈着
朝代：宋

广莫亭前秋气清，招邀酒伴走庖兵。
悠然谁解知真意，乐只应须在太平。
直到上峯饶独步，尽收下界入双明。
满头芬馥随归马，惟有黄花不世情。
次韵徐鳞卿
作者：陈着
朝代：宋

百罹身世不成家，赢得萧萧两鬓华。
梦想山行三载裏，绸缪亲谊百年赊。
苍颜一见如枯柏，佳语相延总粲花。
别后有诗须狎寄，莫嫌踏险路谽谺。
次韵惟西堂巧山二首·其二
作者：陈着
朝代：宋

一片灵心着古风，清吟披拂到衰翁。
从教湖海相传去，知我曾来茅屋中。
次韵戴帅初不赴丹山醵饮二首·其一
作者：陈着
朝代：宋

吁嗟世事已难言，得遇重阳强作欢。
白髮不供新样眼，黄花却喜旧儒冠。
两三杯裏意存古，四十年前盟未寒。
青壁丹崖本深窈，谁知冷处有人看。
次韵戴帅初不赴丹山醵饮二首·其二
作者：陈着
朝代：宋

危时时节已难得，况得知心盍共杯。
我檄方从风裏去，君诗却占日前来。
何须一醉独重九，但是相过多几回。
门外斜阳送行处，眼光飞过碧崔嵬。
次韵戴帅初以水涨不及赴茂林醵饮重午
作者：陈着
朝代：宋

回头林谷已云迟，心不怀疑遁自肥。
有菊可寻方觉是，无根自药岂吾非。
危时一醉便为福，好客相过莫放归。
欲弔湘纍波浩渺，但须珍重芰荷衣。
次韵戴帅初见寄
作者：陈着
朝代：宋

儿造从来自不情，百千万变底人惊。
人生水上浮沤影，物论风前乱叶声。
自笑醉吟空赘传，谁知橘隠竟无名。
况今衰老知何用，惟有关门答五行。
次韵戴帅初觅茶子二首·其二
作者：陈着
朝代：宋

新诗着意不曾疏，苦觅茶栽胜索租。
搜送坚霜千碧颗，难酬五十斛明珠。
次韵戴帅初赠铜山寺主僧若珣
作者：陈着
朝代：宋

忆昔曾寻紫翠堆，转头非旧几年来。
僧檐蔓草几成树，佛座莲花半缬苔。
忽自吟边飞锡到，再从空裏把山开。
江湖总是风光地，应世因缘第一回。
次韵戴帅初除夕并寄弟观二首·其一
作者：陈着
朝代：宋

天如旋磨又今春，留得非才未死身。
浮世生来真逆旅，危时老去少同人。
俗情一夜分寒暖，道眼百年无旧新。
但恐明朝官事动，叫嚣隳突满乡邻。
次韵戴成叔·其三
作者：陈着
朝代：宋

世上贪鄙夫，纷纷如蔓草。
荣华能几时，风霜不足扫。
美人如黄金，百炼色愈好。
用舍无益损，此理须辨早。
次韵戴成叔·其九
作者：陈着
朝代：宋

雪溪后人贤，门户鬰相扶。
牙籤三万轴，研究勤三余。
天命未可期，毋嗟失东隅。
但问道在己，穷达何关儒。
次韵戴成叔·其八
作者：陈着
朝代：宋

朝家相真贤，表表梧桐树。
羣贤如凤皇，飞翔得依附。
风来惊四邻，汗走僵训註。
云胡太山巅，苍苍岂其数。
次韵戴成叔·其六
作者：陈着
朝代：宋

凿池引山泉，泉脉来扰扰。
池上有新亭，池下芰荷绕。
色香两超绝，天然本非矫。
花开日开宴，醉裏人世小。
次韵月窗兄惜别四首·其二
作者：陈着
朝代：宋

几载诗盟两见心，自从别后可曾寻。
夜来梦见怱怱散，杜宇西窗月未沈。
次韵月窗兄惜别四首·其四
作者：陈着
朝代：宋

为侬传语竹窗兄，逢着行人也寄声。
聚散在天终有定，岁寒三友见交情。
次韵朱景伯来见
作者：陈着
朝代：宋

平生四海弟兄之，况是乡关见白眉。
方醉梦中能独醒，自离乱后笃相知。
溪山坎坎劳飞旆，风雨潇潇苦说诗。
老耳不堪闻别语，青镫对影復何时。
次韵杨君贵来访
作者：陈着
朝代：宋

云自悠悠日自长，栖栖破屋七峯阳。
危时不死风潮泡，耄境犹生石火光。
衔袖慇懃迂客旆，联珠错落照山场。
扶衰展玩无时节，细把诗中一味芳。
次韵梅山弟
作者：陈着
朝代：宋

挂画烧香书满前，丰标清出剡溪源。
平坡肘腋眠牛垄，小屋规模放鹤园。
外事任如黄叶寂，閒心暗与白云论。
应须参到希夷处，自是三峯直下孙。
次韵梅山弟咏梅
作者：陈着
朝代：宋

冬塞方严春自通，老根芳脉与天融。
清于仙李月梁上，瘦似神苏雪窖中。
庾岭依然开信早，孤山无復课诗工。
一枝在手驿风远，渺渺予怀谁与同。
次韵梅山弟感时
作者：陈着
朝代：宋

翳日腥云澒洞尘，是虽天做亦由人。
难禁老泪如囚楚，忍託空言写过秦。
风雪正培阳气脉，山林幸有岁寒身。
功名已付无何有，要及余光耕富春。
次韵梅山弟感时四首·其三
作者：陈着
朝代：宋

春造曾分寸草晖，晚经霜雪始知非。
中心痛事神孤往，前面虚名手一挥。
肯使晓猨随陇笑，不烦倦鸟引云归。
绝粮只管餐松菊，赢得身轻入险飞。
次韵梅山弟感时四首·其二
作者：陈着
朝代：宋

世事滔滔趁夕晖，仰天咄咄付非非。
干坤谁解中撑拄，江海方听北指挥。
风舞南人新万户，灰扬西岭旧三归。
只应天竺孤峯在，一自飞来不更飞。
次韵梅山弟感春
作者：陈着
朝代：宋

老来危迹感秋蓬，万事都归马耳风。
百五节为春好处，两三年在乱离中。
溅花难禁少陵泪，缚柳休辞韩子穷。
最是残镫风雨夜，杜鹃声裏梦西东。
次韵梅山弟见怀
作者：陈着
朝代：宋

自笑缘何事，老来还客中。
唱花悲杜牧，隠杵愧梁鸿。
颇忆良眉白，相欢醉面红。
如今各成别，方信坐天穷。
次韵梅山弟醉吟七首·其三
作者：陈着
朝代：宋

隠处是甪里先生，放游是司马子长。
试问梅山老居士，判断两家谁最香。
次韵梅山弟醉吟七首·其二
作者：陈着
朝代：宋

暗檐行吟梅影瘦，午窗坐睡檀丝长。
不作上下四方梦，何妨参受三峯香。
次韵梅山弟静中大观
作者：陈着
朝代：宋

默默融融内自观，纷纷藉藉外何关。
託言鹏化未为大，相与鸢飞方是閒。
万古干坤全易上，四时风月小诗閒。
天寒一步不轻动，祇为梅花费往还。
次韵梅山送牡丹二首·其二
作者：陈着
朝代：宋

毒雾腥尘涴色香，无知蜂蝶自干忙。
醉时烦恼不须醉，三斗谁能向汝阳。
次韵汪英春九日酒边
作者：陈着
朝代：宋

有客相过风雨秋，唾飞珠玉胜珍羞。
但知女似谢道藴，不道吾为马少游。
次韵演雅
作者：陈着
朝代：宋

洛阳棘满门，连昌菌当衙。
枸杞怪成犬，寄奴妖见蛇。
芸香虚辟蠹，鞠梅工两蛙。
黄蘗到裏苦，紫荆无外遮。
衰绿秋蒲柳，赧赤春金沙。
熏莸类莫辨，桐梓谁汝嘉。
山下犹有蕨，邱中能无麻。
杖老竹生力，炷病艾焮痂。
芷兰足幽媚，桃李从俗夸。
次韵瀹留避地有书欲归因用前韵示之
作者：陈着
朝代：宋

离乱身命危，烦恼头髮折。
我儿在山南，百书饶苦舌。
谁知我忆儿，如火煅心铁。
人生恩爱海，各自怜骨血。
初谓时节好，膝下长娱悦。
顾今□相远，矛头苟餔歠。
兵马交往来，近日尤难说。
急投一隙宽，呼儿归暂合。
未问沟壑填，且偷须臾活。
春来两日强，寒气犹凛烈。
寄巢不蔽风，败纩聊同挟。
父坐母蓐卧，兄立弟裾接。
分散得团栾，不语意自浃。
为白润姊知，未须生悁结。
明朝倘可行，亦须回一匝。
次韵王圣传自叹
作者：陈着
朝代：宋

道义相从自一宗，世人扰扰等鸡虫。
桂坊素袭多文富，橘隠何忧五鬼穷。
宽以平田为日用，笑将逆境付天公。
何时王翰相邻住，樽酒论诗两醉翁。
次韵王得淦和儿泌西山所作二首·其一
作者：陈着
朝代：宋

门径不为深，溪山巧带襟。
老来无过计，贫极见初心。
儿漫煮饥字，甥能赓醉吟。
不羞狂脱帽，无髮可胜簪。
次韵王监叔二首·其一
作者：陈着
朝代：宋

青山绿水乡，竹裏喜还堂。
犬窦可曾警，雀罗何用张。
苦诗谁是甫，问字我非扬。
有感飞霞佩，相从老不忘。
次韵王监叔二首·其二
作者：陈着
朝代：宋

古道在山林，还从冷处寻。
醉时诗落纸，梦裏鹤随琴。
岁月悠悠外，干坤浩浩心。
何妨且留住，风雨是知音。
次韵石秀叔慈云避席自解
作者：陈着
朝代：宋

幽居便合洗城氛，清隠如何及妓裙。
横浦名为交佛日，眉山老自爱朝云。
逃筵觥罚宁甘受，隔壁钗声想暗闻。
色即是空曾记否，饶君百喙亦难文。
次韵石秀叔闻鶑
作者：陈着
朝代：宋

分得天机自动簧，与春相约不参商。
无情有态眉如画，是曲非腔口尚黄。
公子旧呼归梦境，友生新好出邨庄。
山窗诗客先听处，写入乌丝句亦香。
次韵童尚质
作者：陈着
朝代：宋

落日孤烟水绕邨，山家灯火已昏昏。
幽人事业书窗底，自读离骚半掩门。
次韵童尚质书怀三首·其一
作者：陈着
朝代：宋

夜室清如许，檠镫便且明。
哦诗鬚已断，看剑气难平。
露户浸孤月，江城知几更。
枕书俄作梦，梦觉骨毛轻。
次韵童尚质书怀三首·其二
作者：陈着
朝代：宋

地偏人迹悄，月到小窗明。
鼓瑟希曾点，观书慨屈平。
物情閒裏见，世事梦中更。
不着黄粱枕，虚名已自轻。
次韵童志道春晚
作者：陈着
朝代：宋

隔窗啼鸟梦惊残，沈麝香销冷博山。
隻枕半敧閒猛省，又添一日在人閒。
次韵竹窗兄松诗为其病也
作者：陈着
朝代：宋

独立南山岭，傲视氛翳表。
虬枝结成盖，寄託纷蔓茑。
风霜受变足，万古为一晓。
日日当户门，苍翠浓可抱。
次韵竹窗兄欲死嘆
作者：陈着
朝代：宋

人生天地閒，所患在身死。
身死人谁逃，所患不在此。
所患死其心，此患无比侣。
厥初天赋性，未始分贤鄙。
贤鄙何由分，由自全自毁。
是故君子儒，明德至善止。
不问身死生，谁论时泰否。
纷纷蒙昧徒，知有外物尔。
富贵苟可图，遑恤理如彼。
求容足称香，丧志手落匕。
本心不復存，跖寿何足美。
我兄竹窗兄，劲节修竹倚。
一病二十年，坐受五贼使。
题斋曰委顺，无怨当没齿。
闻兄赋欲死，我方疑所以。
及观欲死辞，终亦委顺矣。
委顺则心安，长须此心理。
次韵竺梅潭老境
作者：陈着
朝代：宋

浮生年復年，安处即神仙。
子壮閒专日，家和笑答天。
软炊脂白米，甜酿雪清泉。
蔗境有余味，吟情真造玄。
次韵答樊伯撝见拉钓
作者：陈着
朝代：宋

好共溪山结晚缘，竹枝深夜响渔椽。
风清月朗沧溟外，鱼跃鸢飞枕几边。
茶竈烟销回野艇，竹竿霜冷钓秋天。
少年孟浪东西走，衰病于今耻復然。
次韵翁古晚府判见赠二首·其一
作者：陈着
朝代：宋

清风明月满蓬瀛，谁识监州閒世生。
道义浓香熏政谱，文章余力到诗城。
傃儒不买三姝媚，好客能容一座惊。
见说锋车春在路，北门西掖是功名。
次韵翁古晚府判见赠二首·其二
作者：陈着
朝代：宋

振讯䙰褷病鹤形，箳篂影下话平生。
受原宪业惟环堵，遡德公心不入城。
日把寸量着蝶梦，云拖一出被猨惊。
自惭迂学经题品，输与两生无姓名。
次韵胡景参制机见寿二首·其一
作者：陈着
朝代：宋

倚囊仙叟付良姻，一实交孚略具文。
共喜树高堪託蔓，自怜莸臭不投熏。
移厨幸免劳都督，问字何妨□子云。
月峡霞峰总奇绝，閒中相望足为羣。
次韵胡景参制机见寿二首·其二
作者：陈着
朝代：宋

南风吹笠走长鬚，一轴新诗一幅书。
虎榜陈人有韩愈，鹤山佳壻得肩吾。
行年八十死将似，求活须臾计已疏。
惭愧珍羞□初度，忽忘门户是穷儒。
次韵胡甥幼文留别
作者：陈着
朝代：宋

壻车俄见过，喜气动庭莎。
别久一来重，病余相问多。
亲情忘淡薄，归兴及清和。
山路须回首，长松有翠萝。
次韵范纯甫
作者：陈着
朝代：宋

与云俱捲出山迟，邂逅初寒旺菊时。
纵欲插花安得笑，无从赊酒若为诗。
干坤许阔自多碍，风雨又□自故知。
白首犹存旧乌帽，龙山何处渺余思。
次韵董三余约赏月丹瑞香
作者：陈着
朝代：宋

老仙平日炼心丹，荏苒光阴百岁閒。
随分种花供冷眼，逢人留酒有温颜。
干坤只作醒中梦，风月何妨忙处閒。
有约酬春争起舞，要看北道破先悭。
次韵董伯和二首·其二
作者：陈着
朝代：宋

时难何必苦嗟吁，自有山庄只自如。
行担应携杏花谱，闭门堪着竹林书。
行观尘外乘风鹤，坐看人閒减水鱼。
宇宙平安终有日，却从旧卜大门闾。
次韵董伯和镫夕有感二首·其一
作者：陈着
朝代：宋

万镫无復艳端门，一簇星毬里域春。
羌调悲酸吹笛社，邨声祥瑞卖饧人。
鬼神亦要民心乐，山谷聊舒世态颦。
最好今宵天上月，安知时事有陈新。
次韵袁司理送行三首·其一
作者：陈着
朝代：宋

别友相逢情最好，相逢还别若为情。
看君腾踏飞黄去，记取清镫影裏盟。
次韵西山寺主清月
作者：陈着
朝代：宋

一居西崦一东溟，旷落干坤本不扃。
古月凄凉惟有梦，清风来往了无形。
翩然好语真心白，中是当年□眼青。
握手笑谈明日事，雪庭庭畔绿杨汀。
次韵观弟避难
作者：陈着
朝代：宋

北风行黑杀，东南天柱折。
忠臣锯解头，文士刀抉舌。
我亦走危途，腥埃蒙面铁。
攀缘极棱层，双跟迸皴血。
山人邂逅惊，强颜取容悦。
班荆分菜糜，儿童笑流歠。
荼毒復荼毒，难说更难说。
十月初五夜，山林阴气合。
骨肉復何之，无从知死活。
眼光射先庐，山人火烈烈。
虎狼相往来，左右无寸挟。
吞声哭达旦，忽与妻孥接。
相持牵衣裳，透肤霜露浃。
何时是归时，细思增鬰结。
且见脊令飞，绕树日千匝。
次韵赋南山广莫轩
作者：陈着
朝代：宋

洗眼来看广莫诗，烟霏空翠雨微微。
四平地上一山起，独拄天南羣望归。
乔木不随兵燄动，好云时入寺门飞。
干坤浩荡难言处，猛拍阑干阁口机。
次韵赵寄庵
作者：陈着
朝代：宋

家住黄沙绿水湾，功名土苴任天悭。
顾瞻宇宙惊多碍，收卷江湖憩一閒。
处子声容心自铁，太公年几鬓纔斑。
老来难得重相见，明月清风处处山。
次韵赵景文见寄
作者：陈着
朝代：宋

十载扃门白髮翁，一丝飞毒忽缠胸。
浮云随詟惊雷散，跃铁终逃劫火镕。
尚有先庐供手实，幸叨儒籍免身佣。
关津本不征风月，来往何妨信一筇。
次韵赵景文见寄怀亲
作者：陈着
朝代：宋

薄俗滔滔逐水流，谁能古道两绸缪。
白云终日静相向，紫气有时来更留。
啼鸟已呼春到了，醉馿曾记旧游不。
山林乐事输君早，未遇仙炊已转头。
次韵邑宰丁溉之点舟白杜
作者：陈着
朝代：宋

马首争迎我鲁山，山邨风景趁诗还。
樵苏饱暖烟千聚，鸥鹭平安渌几湾。
似把宦荣抛度外，但收民喜上眉间。
作舟事业纔轻试，余刃恢恢心自閒。
次韵邑宰徐何慊出示所作五首·其三
作者：陈着
朝代：宋

嵚崟一岭晓光寒，胸次干坤本自宽。
高处何妨吞裏港，倦时浑欲隠中盘。
攒眉旧市谁安宅，加额残民自拥鞍。
慈父母来千载遇，手将平易扫艰难。
次韵邑宰徐何慊出示所作五首·其四
作者：陈着
朝代：宋

锦制丈高底怕伤，手挥烦热坐清凉。
豁开心上平明镜，看破人间戏散场。
县裏方将客醉白，台端只怕趣催黄。
梅花本是酸寒物，终累他年铁石肠。
次韵邑宰徐何谦道中咏风雨中闻藕花香
作者：陈着
朝代：宋

眼空尘世粉红娇，看了濂溪兴自饶。
风雨中閒曾着句，满身身到庆登桥。
次韵里人纾愤
作者：陈着
朝代：宋

浮生分付四休休，自谓眉閒绝点愁。
鹤在鸡羣空有志，鸿罹鱼网莫抽头。
妄灾勿药终须喜，坎难维心底用忧。
荣辱两忘饶落魄，何妨痛饮学巢囚。
次韵长儿生日示诸弟
作者：陈着
朝代：宋

吾爱吾儿责望儿，终身实处看平时。
夫妻琴瑟方为顺，伯仲埙箎便是诗。
要向鲁邹中进步，先从曾闵上求知。
酒边见汝倾心句，不觉摇头笑脱颐。
次韵雪窦主同少野见寄
作者：陈着
朝代：宋

谁肯寄衰翁，当年应梦熊。
知心厪惠远，载酒寿扬雄。
古道今犹在，清交老更丰。
和诗不尽意，极目万山中。
次韵黄岩高志尹寄寿
作者：陈着
朝代：宋

冠屦天地间，车笠风云从。
我行半东南，已復八十翁。
取友必端人，求我我蒙童。
初见老不化，宿学今何功。
万丈委羽山，中有人中龙。
文气苏玉局，心事庞德公。
岂不愿纳交，谁与先为容。
何物瀹小子，託根岁寒松。
寄我寿我诗，墨妙扬古风。
扇开眼眊矂，翼起身龙钟。
要知片云外，实共二浙东。
气以类相应，面未心已同。
端如获骊珠，不羡放鸽笼。
滥吹谱美茎，难报来施丰。
次韵黄虚谷
作者：陈着
朝代：宋

弓招消息下幽京，羣起张弮不受檠。
衰朽分为林下物，英雄谁取彀中名。
坐看年少抟双翼，争把时铦驱五兵。
万事要终方有见，休凭水到说渠成。
次韵黄长孺
作者：陈着
朝代：宋

人情相得古来难，肯溯溪山伴退閒。
潇洒风流屏褥外，和平气象瑟琴閒。
鹊巢自爱居南国，鹤帐从教怨北山。
只恐杜鹃声梦裏，与君飞去又飞还。
正月二十四日到梅山二首·其一
作者：陈着
朝代：宋

困来禁不住，一动亦悠然。
家事青山外，春心白髮前。
逢人相问岁，为客又开年。
得醉梅花下，何妨就石眠。
正月五日访王韦轩知府东坞真诏道中
作者：陈着
朝代：宋

晴光欲雪做新元，访旧西来第一番。
十五里行千曲路，两三处见数家邨。
山培浮土为田肉，涧束湍流有石痕。
安稳不知危世事，更从何处觅桃源。
正月晦日与弟观对酌
作者：陈着
朝代：宋

聚散等风沙，相知要当家。
弟兄窗下酒，世俗眼前花。
隠去方为福，贫驱未有涯。
明朝吉凶事，分付与昏鸦。
水龙吟·玉鳌头上蓬莱
作者：陈着
朝代：宋

玉鳌头上蓬莱，十分好处饶松壑。
无边风月，阴阴乔木，重重华萼。
秋水门庭，淡交簪履，随宜斟酌。
向西风回首，双旌缥缈，从天下、招琴鹤。
是则阳春有脚。
被金华、洞天留着。
相传好语，新来初见，分明鼓角。
田里相安，裤襦歌了，却来持橐。
称年年，橘绿橙黄时节，与松乔约。
水龙吟·玉麟堂上神仙
作者：陈着
朝代：宋

玉麟堂上神仙，算来便合归廊庙。
天教且住，堂堂裘带，舒舒旗纛。
一笑谈中，遍江淮上，太平花草。
待金瓯揭了，黄扉坐处，祗依此、规模好。
恰似虹流节后，庆生申、佳期还到。
干坤开泰，君臣相遇，机缘恁巧。
谁信苍生，举头凝望，锋车催召。
向芜湖，更有无言桃李，顾春风早。
水龙吟·蓬莱风月神仙
作者：陈着
朝代：宋

蓬莱风月神仙，却来平地为霖雨。
干坤清了，如今多是，退行一步。
寸寸归心，轻轩娱侍，竹溪花圃。
奈君王眷眷，苍生恋恋，那肯放、钱塘渡。
天也知公此意，问升平、要抽身去。
把些夏潦，和些秋哨，轻轻缀住。
一转移来，元勋力量，他谁堪付。
待汾阳、了却中书，别又商量出处。
江城子·中秋佳月最端圆
作者：陈着
朝代：宋

中秋佳月最端圆。
老痴顽。
见多番。
杯酒相延，今夕不应悭。
残雨如何妨乐事，声淅淅，点斑斑。
天应有意故遮阑。
拍人间。
等闲看。
好处时光，须用着些难。
直待黄昏风卷霁，金滟滟，玉团团。
汪日宾真赞
作者：陈着
朝代：宋

诗书以沃其中兮，睟自盎乎吾之余。
衣冠以正其外兮，俨自媚乎吾之初。
情周乎与物兮，于由由而介介。
义见乎应事兮，于胶胶而舒舒。
庶乎免于今之世兮，其将进于马少游王彦方之徒与。
沁园春·人生几何
作者：陈着
朝代：宋

人生几何，如何不自，珍重此生。
向蠹残字上，甘心抛掷，蜗尖争处，着意丁宁。
箭过时光，剑炊世界，谁带经锄谁笔耕。
分明似，满一锅汤沸，无处清□。
输兄。
练得闲成。
□无辱无忧惧惊。
但菜羹粝饭，不求他味，芒鞋竹杖，足畅幽情。
八十年来，万千看破，胸次春风秋月明。
梅花帐，称困眠醒起，无打门声。
沁园春·吾竹窗兄
作者：陈着
朝代：宋

吾竹窗兄，吾能评者，只将竹看。
是丹山佳气，胚腪茂直，嵩溪润脉，滋养清坚。
雪虐霜凌，风饕雨恶，撼顿侵欺今几年。
元无损，这虚心实节，却自依然。
人间。
输此君贤。
可曾向红尘里着鞭。
称翩翩侣凤，舞依翡翠，昂昂雏鹤，立倚琅玕。
动处非情，静中自韵，全得生来潇洒天。
须长在，在月窗窗北，石涧东边。
沁园春·小枕屏儿
作者：陈着
朝代：宋

小枕屏儿，面儿素净，吾自爱之。
向春晴欲晓，低斜半展，夜寒如水，屈曲深围。
消得题诗，不须作画，潇洒风流未易涯。
人间世，但此身安处，是十分奇。
笑他富贵家儿。
这长物何为着意□。
便绮罗六扇，何如玉洁，丹青万状，都是钱痴。
假托伊来，遮阑便了，免得惊风侵梦时。
何须泥，要物常随我，不物之随。
沁园春·无价韶华
作者：陈着
朝代：宋

无价韶华，一笑相酬，青钱似苔。
奈东风轻劣，催红雨去，西园次第，放绿阴回。
老后时光，眉间心事，恰似怕酸人着梅。
须知道，有谁能百岁，日日开怀。
从教世变轮推。
也莫问人间春去来。
看渊明归了，有形谁役，少陵醉里，无闷堪排。
贫贼何妨，风流自别，不是沈沈浊世杯。
层霄上，与大鹏盘礴，下视浮埃。
沁园春·莲叶山前
作者：陈着
朝代：宋

莲叶山前，戎帐宏开，轰然最称。
羡铺心如水，肯教尘涴，为民乞雨，唤得天应。
紫逻□锋，绿林扫影，夜户都开无犬声。
三乡里，笑嬉嬉度日，歌舞清平。
溪头载月舟□，□□帐花旗忍送行。
算浮云自在，初无着相，熏风正好，却问归程。
折柳依依，憩棠□□，□□□春无尽情。
趋朝去，看青冥玉钺，金辔红缨。
泌生日二首·其二
作者：陈着
朝代：宋

苋藜併日不充饥，玉女于成在此时。
道义于人堪隽永，膏粱从古豢愚痴。
洞仙歌·冰肌玉骨
作者：陈着
朝代：宋

冰肌玉骨，自清凉无汗，午梦醒来盼娇满。
扇轻拈又放，浅炷兰熏，微笑处、吹着烟丝散乱。
凉亭还独步，曾是凭阑，携手心盟指云汉。
碧云斜阳外，信有如今，音书杳、寸肠千转。
漫伫立、无言对荷花，看转眼秋风，翠移红换。
洞仙歌·清溪带竹
作者：陈着
朝代：宋

清溪带竹，竹外山光抱。
新筑浑如图画了。
称闲心、管领昨夜天风，吹送□，端的琅音恰到。
谁知青云上，鸾凤翱翔，曾把功名试多少。
到如今梦觉，佩着飞霞，浑家问、玉芝瑶草。
试冷看、重门外如何，恁得似，壶中羽衣尘表。
深出赘归省再往妇氏家
作者：陈着
朝代：宋

父子恩爱重，人生别离苦。
惟汝善事我，我亦深爱汝。
我年今七十，又有多病母。
出赘非汝心，事有难直取。
寸步安可离，而乃江山阻。
忆昨汝归时，大暑走风雨。
身如出水荄，淋沥带泥滷。
弱质又逃病，老怀方免虑。
胡为有力者，夜半负箧去。
本自无完衣，转使时赤露。
命穷不可医，眉攒若为诉。
我心愈恻恻，还送汝行路。
奈何其奈何，听我细分付。
出入谁能无，归期况堪数。
远游必有方，无愧圣人语。
得失亦何常，翕然云散聚。
不见古君子，堕甑宁復顾。
贤哉汝妇翁，可以就规矩。
瑟琴相好合，更闻汝得妇。
足宽父母心，百里在庭户。
谨勿困閒愁，宗事要担负。
深自妇氏归侍
作者：陈着
朝代：宋

我生贫非穷，有子环我膝。
深汝实居长，何可去顷刻。
顾从百里外，赘滞日復日。
事有不得已，我心常壹鬰。
昨朝乌鹊喜，夜得归端的。
瀹洵急迎路，呼镫走奴卒。
归儿如犹子，先跳门限出。
女润卧东床，方困寒痰塞。
忽闻兄到家，夙恙一笑失。
骨肉恩爱重，此归真药石。
春风花气香，今夕是何夕。
酌汝一杯酒，听我言历历。
我老不任事，干蛊汝宜力。
汝母且多病，佐馈妇之职。
三弟要读书，惟汝身励率。
妹笄何以嫁，汝亦当纤悉。
如此復如此，汝坐能安席。
汝今虽有妇，未归未为毕。
而况危乱世，离别重悽恻。
一家得团栾，荼苦甘于蜜。
归来早归来，我年七十一。
游慈云
作者：陈着
朝代：宋

老怀不与世情便，纔说閒行兴翼然。
微湿易干沙软路，大寒却暖雪晴天。
未曾到寺香先妙，底用寻梅山自妍。
笑问松边人立石，汝知今日是何年。
游慈云二首·其一
作者：陈着
朝代：宋

今夕是何夕，相携踏雪干。
弟兄清浊酒，僧俗素荤盘。
邂逅半年事，笑谈终日欢。
欲归归未得，恋月靠阑干。
游慈云似龄叟
作者：陈着
朝代：宋

我来景照堂，主人一笑领。
蔬笋充我饥，芎朮疗我病。
坐久不知晚，留以夜榻并。
世事方东流，人情入西暝。
兹逢岂假合，如形有随影。
不言自相知，无味足隽永。
潜远意悠悠，披仰心炯炯。
顾我为何人，古今两照映。
余言不可写，手拍阑干猛。
云飞风满山，万动归一静。
游浄慈道中
作者：陈着
朝代：宋

衰年少出门，信步过冬暄。
黄叶问梅路，青烟芟麦邨。
危时一自适，造物万相□。
试与松风约，尚堪来几番。
游蔡峰道中三首·半坑
作者：陈着
朝代：宋

迭障中閒一隙天，数家茅屋鹳巢边。
逢人试问营生事，笑指岩前煮草烟。
游西湖
作者：陈着
朝代：宋

多谢东君巧剸裁，工夫都在禁城西。
松萝霁蔼羣峯寺，杨柳轻风十里堤。
酒向画阑楼上买，诗从翠馆壁中题。
都门路迥马蹄困，奔得归来醉似泥。
游雪窦杖锡七首·杖锡入山亭
作者：陈着
朝代：宋

山上山根溪一湾，着亭管领此溪山。
云南更在青天际，步一步高从此攀。
游雪窦杖锡七首·飞雪亭
作者：陈着
朝代：宋

雪瀑翻崖直下深，自从开闢到如今。
天寒水涩山风急，不断朝宗一派心。
溪上墺
作者：陈着
朝代：宋

满坡翠竹閒梅花，梅竹中閒住几家。
本为牛羊安着脚，近来狼虎肆磨牙。
青山绿水成烹鼎，白纸乌薪等撒沙。
邂逅老农聊慰劳，且随时刻做生涯。
满江红·越水稽山
作者：陈着
朝代：宋

越水稽山，清明气、锺为人极。
彯缨早、□中学问，从头施设。
不受尘来霜壁立，常生意处春流活。
与世间、别是一规模，师夔契。
仙岛上，分风月。
苍梧下，怀冰雪。
更双亲犹是，朱颜时节。
熏业要从青鬓上，干坤如许丹山折。
看凤衔、芝诏下层霄，朝金阙。
烛影摇红·双杏堂深
作者：陈着
朝代：宋

双杏堂深，山明水秀潆洄着。
稳铺心事做平生，不买颦眉错。
是则苍髯白发。
笑微微、朱颜自渥。
一团春意，半隐风流，他谁能学。
六十年华，又从今起新花甲。
葵榴初艳芰荷香，争赴开筵约。
家庆真堪恣乐。
碧瑶杯、须拚满酌。
瑟琴声里，弟劝兄酬，儿歌孙拍。
烛影摇红·潇洒琴帘
作者：陈着
朝代：宋

潇洒琴帘，月灯归后新谐好。
青云香里共清风，消得金花诰。
争奈天颠地倒。
好光阴、都惊散了。
更听人说，七七年时，多多烦恼。
捱到如今，信知空挂闲怀抱。
天于负处最饶人，颦也翻成笑。
牢闭柴门自好。
对梅花、杯盘草草。
满前儿女，耐后夫妻，齑盐偕老。
用前人代二子用前韵来谢韵
作者：陈着
朝代：宋

苍苍本无为，乌兔争飞驰。
今日为何日，谁叩和与羲。
举目万感集，秋风黍离离。
人生能几何，梦境蛛营丝。
或以烹自售，变诈如鞅斯。
或以舌交战，纵横如秦仪。
亦或事旷达，蜕形慕安期。
不则逃空虚，灰心从阇梨。
不曰古圣贤，自有天根基。
为己非为人，积学如积赀。
弗废一日葺，庶几百志熙。
世远教法散，有识如退之。
试观训符读，道义不以规。
贵贱何足云，而乃徒费辞。
进学以为解，诗易分葩奇。
安贫以知命，妻儿任寒饥。
既而及行艺，顾欲中有司。
未忘功名径，□□荆棘茨。
堂堂山斗望，为论如彼卑。
吾师吾孔子，曾子而子思。
以至孟轲氏，四书炳蓍龟。
君家两英嗣，珠璧光和隋。
元方知自力，阃奥次第窥。
既以习语话，行有向学时。
光阴电一抹，圣狂几甚危。
百行孝为本，气下色愉怡。
极而察天地，造端自齐眉。
苦语赞义方，一洗时妆脂。
勉旃復勉旃，勿重老大悲。
还以自警省，就示吾诸儿。
用前人示诸儿韵
作者：陈着
朝代：宋

世事纷游尘，薄俗嚣斗鹑。
手足谁鲁卫，肝胆多越秦。
独君先君子，父事吾先人。
我得从之游，义与同胞钧。
上而下四方，相依为齿唇。
閒尝道病殆，饮食药饵亲。
卓卓乎古道，难言但书绅。
今及其子交，知爱迈等伦。
不曰淡无味，如嗜千里莼。
其子又其孙，秀异良可珍。
架有万牙籤，膝间又循循。
功名特土苴，学术要深淳。
工夫入细处，力行自忱恂。
推而致广大，直扶天地垠。
书积非易□，难欺是苍旻。
不观冬闭固，发为青阳春。
因知栽者培，根本前人身。
万事风絮尽，盛德修唯湮。
契稠无浪语，感旧还酸辛。
吾年七十近，不入时材抡。
眼昏惟内顾，遑知世妆新。
耳聋谢外闻，免饮聒者醇。
溪曲五亩园，安受闭户贫。
蔬畦野草径，月夕清风晨。
杖履携诸儿，俯仰时一巡。
残息尚可延，何幸里有仁。
岂无泰交期，得舆展转神。
远业归后主，我得为天民。
用前韵似龄叟
作者：陈着
朝代：宋

早岁雄心撼不周，晚年归契老禅游。
肯除酒戒容元亮，欲答梅诗愧子由。
隠几云山长在眼，出门风雪又回头。
元宵有约慈云阁，镫火能无感旧愁。
用前韵答龄叟见寄
作者：陈着
朝代：宋

草堂存老我，茅屋着而翁。
门户两家异，溪山一趣同。
夜鑪榾柮火，春阁杏花风。
何惜盟吟社，浮尘付过鸿。
用前韵自述
作者：陈着
朝代：宋

忆昔微官玷瞽宗，归来十载坐山穷。
有家却似髠头释，无齿真成吮乳翁。
□□□清秦吉了，饿犹未死信天公。
余生趯趯只如此，看取东坡赋二虫。
用前韵送酒与约斋
作者：陈着
朝代：宋

人生以类合，圆木不投方。
家话太平旧，山盟晚节香。
百罹心易足，一醉味何长。
但得静中乐，邨邨皆洛阳。
用戴帅初韵寄孙常州
作者：陈着
朝代：宋

溪绕山围杨柳遮，战蜗国裏退閒家。
儿孙满眼堂万卷，宾客多贤馆五花。
立脚东皋看倦鸟，回头温水笑跳蟆。
相知惟有诗相寄，便羽一封三印斜。
甬东晚望
作者：陈着
朝代：宋

日落潮生水气昏，回头天际月如痕。
数声寥落渔家笛，吹入蒹葭何处邨。
留前人处有感
作者：陈着
朝代：宋

友壻从来义断金，旧春一别到如今。
琴帏绝奏香镫冷，花圃犹荒风雨深。
三夜书窗同话古，十年人事百伤心。
杜鹃只管催归去，不道□行有苦吟。
留西山
作者：陈着
朝代：宋

老惫无如汗枕何，起看玉宇泻银河。
残山剩水凄凉甚，明月清风感怆多。
无计闭门遮外事，真成开眼梦南柯。
坐来不觉东方白，又是余生一夜过。
病起
作者：陈着
朝代：宋

西风唤起眼中仙，竹榻饶凉不爱眠。
数树秋声窗着雨，一帘山影屋浮烟。
案头古帖无完纸，壁上焦琴不具絃。
小摘畦蔬炊脱粟，与妻閒话孟光贤。
癸未冬至后与妻对酌偶醉遂赋
作者：陈着
朝代：宋

买臣卖薪妻见弃，高凤嗜学遭妻詈。
我穷到骨累百指，黎藿併日一髮气。
妻自执爨谋余生，诸儿忍寒结饥肠。
有时我痴笑问妻，妻亦笑答贫其常。
听之不觉一绝倒，不谓此道君亦晓。
满天地间皆浮尘，消磨不尽惟此道。
低头拱手说与妻，孟光举案与眉齐。
当时岂缘醉饱故，深远滋味出盐虀。
而况今日为何日，我年今年已七十。
我妻之年虽少我，老心古道天与质。
偶然得醉平生欢，醉中写与诸儿看。
人閒不必问贫富，须信关雎为造端。
癸未生日书于本堂
作者：陈着
朝代：宋

与云俱卷十年强，百短难医独命长。
自有青天看晚节，不将白髮换时妆。
田园活计雨声好，湖海醒心山气香。
得一日閒胜一岁，老来免得别思量。
登慈云阁
作者：陈着
朝代：宋

徜徉古梵宫，如坐画图中。
峯碍半山日，阁来三面风。
静观知物变，老话入僧空。
莫讶搀门户，吾今已秃翁。
登慈云阁偶成三首·其二
作者：陈着
朝代：宋

悠悠双鹭趁溪飞，欲带清风何处归。
湖海近来难着脚，灵山深处自知机。
登慈云阁示龄叟月峤
作者：陈着
朝代：宋

人间何处无春风，春风好处山林中。
我与龄叟心事通，去年雪外来共松鑪红。
梅花窗下今日还相逢，铿然者谁敲竹筇。
吾友月峤勤相从，拍手一笑意气同。
各馔所有留从容，丛盘簇豆异味重。
倾壶倒榼新篘浓，瀹我以茶鼎之芳茸。
战我以诗笔之铦锋，浮生谁能百岁终。
世变翕忽云飞空，乌轮无情已下舂。
白鸟翩翩投前峯，归兴浩浩舞而东，醉中无语可谢两主翁。